text:
E barku di Marina Hulandes Zr.Ms. Groningen riba djaluna 25 di ougùstùs a interseptá 390 kilo di kokaina. E hecho eksitoso aki tabata den estrecho komperashon ku Wardakosta Merikano. E droganan i e tripulashon di e barku interseptá a keda entregá na outoridatnan Merikano pa sigui ku e enhuisiamentu.
E barku di patruya Zr.Ms. Groningen for di aprel di a aña aki ta aktivo den Area di Karibe. E barku patruyero ta aktua kontra di tráfiko di droga i por keda empleá pa yudansa humanitario. Ademas di esei e barku ta keda empleá den diferente tareanan di Wardakosta den área di Karibe, tal manera interseptá peska ilegal, delitonan kontra di medio ambiente i pa akshonnan di reskate.
Pa por ehersé e tareanan aki e barku ta ekipá ku un helikopter ‘NH90-boordhelikopter’ di e Komando di Helikopter di Defensa, i dos barku di intersepshon FRISC. En konekshon ku e finalisashon hudisial di e kaso, tabata posibel te ku aworaki numa pa saka e informashon aki.
Kambio di Tripulashon
Desde aprel 2019 Marina Real Hulandes a kuminsá ku un programa ‘piloto’ den kua e barku Patruyero Zr.Ms. Groningen ta permanesé dos aña den Area di Karibe, i e tripulashon ta kambia den su totalidat. Antes tambe e barku tabata keda kambiá na okashon di kada rotashon. Durante un seremonia simpel awe e tripulashon a keda kambiá i e Komando a keda traspasá pa e Komandante nobo. Esaki a sosedé simbólikamente ku traspaso di un yabi grandi di e Komandante saliente, Kapitan-Luitenant Ter Zee Lex van der Kraan (Tripulashon Blou) na e Komandante entrante Kapitan- luitenant ter zee Nicole Kuipers (Tripulashon Blanku).
Tripulashon Blou durante di su estadia a kumpli ku seis intersepshon di droga, durante kua kasi 3500 kilo a keda interseptá. E tripulashon a ehersé sinku akshon di reskate den kua 57 persona a keda salbá for di den laman. E barku den esaki a traha huntu ku tantu Wardakosta Karibe komo tambe Wardakosta Merikano i e ‘Joint Interagency Taskforce South’.
FUENTE:WARDAKOSTA/LIVE FM


c: text/html

text:
UltimoNoticia:
Ta keda trece conscientisacion riba asuntonan di droga
Prevencion di abuso ta responsabilidad di tur
Proteccion di nos hubentud
Calidad den duna servicio
Abuso ta keda bin den famia
Mester ta disciplina cu diabetes
Factornan di comete un crimen
Negligencia di muchanan
Prome señalnan di persona cu dementia
Efectonan di abuso sexual
Mucha, hoben y adulto cu diabetes tipo 1
Meta di fundacion ta pa hende sinti nan mes na cas
Ta importante pa cada mayor ta envolvi den bida di nan yiu
Mester tin un bon enfoke y claridad den bida
Etapa y señalnan di abuso
Crimen bou di e hubentud
Actividad pa salud ta conta pa tur tipo di hende
Lo sigui traha riba campaña di prevencion
Violencia den famia a subi
Layer Slider
India’s Mobile Price war
just Claimed Another Victim
India’s Mobile Price war
just Claimed Another Victim
India’s Mobile Price war
just Claimed Another Victim
Revolution Slider
- Enseñansa Pa Empleo: Tin interes pa sigui siña y crece
- Stichting 'End Child Abuse' a haci entrega na un carta na gobernador y parlamento
- Mi Voz ta bo Voz: E aña aki nos kier yuda 500 mucha pa nan articulo di scol
- Tin diferente pensamento riba plateau pa aumente siguridad den trafico
- APA satisfecho cu e entrada di industria di crucero

robotstxt: allowed

filter: keep


text:
Refineria Isla kende a duna nos un man pa fèrf nos edifisio di skol básiko asina bunita i tambe un danki ta bai na e artista AEMY NIAFELIZ kende a pinta riba nos murayanan hopi bunita. Masha masha danki !
Na FFAPM, nos ta forma nos muchanan pa bira un mihó persona den nos komunidat. Nos ta hasi e aktividatnan manera Ahedres tur djaweps i nos alumnonan ta partisipá na kompetensianan nashonal i internashonal. Por mira nos kampionnan riba e potrètnan. Tambe nos ta...
Tur temporada di fakansi grandi nos ta hasi un luna di fakansiplan ku nos muchanan. Akinan nos ta laga nos muchanan distraí nan mente, rekreá nan kurpa i flashback riba e aña eskolar ku ta tras di lomba. Por ehèmpel nos ta hasi diferente “ tour “ ku nan, tantu riba...
Kampamentu motivashonal. Kada aña eskolar na luna di òktober na komienso di “herftsvakantie” , nos ta organisá un kampamentu motivashonal ku nos alumnonan. Durante e kampamentu aki nos ta enfoká riba e diferente aspektonan ku tin di haber ku formashon di nos...
7 oktober – 10 oktober 2016 durante di e “motivatiekamp” alumnonan di FFAPM a bishitá e siguiente luganan: brandweer El tributo Laman (sonesta) Tambe nan a haña charla tokante di: aviashon, entrepreneurship i notaris. E kampamentunan tabatin komo...


text:
KRALENDIJK – 15 di Novèmber 2018 a lanta ‘Dialogo Sentral’ (DS) ku e meta pa fortifiká i drecha e parti sosial di e hende riba Boneiru. Awe e gruponan ku ta forma parti di e Diálogo Sentral huntu ku sekretario di estado Tamara van Ark a firma algun punto ku nan ta bai atendé. Awe traimèrdia e grupo a papia ku prensa i a informá relashoná riba loke nan a firma i tin tur atenshon pe. Promé persona kende a dirigí palabra tabata gezaghèber
Edison Rijna, presidente di ‘Dialogo Sentral’ a menshoná ku ta un plaser pa partisipá na e reunion asina importante. “Nos di DS a presentá e prekupashonnan i ta un sorpresa pa nos ku sekretario di estado Tamara van Ark a reakshoná i ta presente rápidamente. Pues el a demostrá seriedat pa nos puntonan. Nos a papia i a firma algun punto importante pa atendé. Loke nos a firma ta pa atendé i mehorá kosnan ku ta na bienestar di e pueblo. Nos ta kontinuá huntu ku esnan na Denhaag loke ta bai mehorá nos nivel di bida na Boneiru,”presidente di DS a menshoná.
Seguidamente a papia vise presidente Jan-Willem van den Braak kende tambe a ekspresá e positivismo di loke nan a deliberá awe. “Mi ta kontentu ku sekretario di estado van ark ta presente. Esaki ta e di 4 reunion i hopi a sosodé durante e periodo ku nos a papia, algu mas ku un aña. Hopi kos a keda atendé. Hopi rápido van Ark a bai di akuerdo pa sinta ku nos. Mi ta super kontentu, Boneiru i Hulanda ta bai traha sistemátikamente na bienestar di Boneiru. Ta bin kambio positivo na bienestar di nos hendenan. Nos ta bai sinta pa e parti di ‘akuerdo sosial’, i si tur kos kana bon, pa luna di desèmber nos ta logra pa inisiá pasonan grandi,”van den Braak a menshoná.
Sekretario di estado Tamara van Ark a papia i a bisa ku ta un plaser pa mi ta na Boneiru pa e okashon. Nos a pasa riba diferente punto entre otro pobresa. Nos a sinta ku hendenan di Sosiale zaken, Vakbond, BC i otronan, pa yega na kosnan konkreto i stabil na benefisio di e hende, Sigur e parti di mínimo sosial. Kos ta bai bira mihó i e hende ta bai sinti i mira e kambio. Huntu sigur nos por logra mas i ta loke nos ta bai pe. E parti di krèsh tambe ta bai haña atenshon pa mehorashon riba e isla,”sekretario di estado van Ark a menshoná.
Despues a dirigí palabra Mavis Abrahams na nòmber di USIBO. “Dos dia hopi fruktífero unda nos a sinta i papia riba diferente tópiko. Awe un reunion importante i e lucha ta pa nos yega na kosnan ta pa un mihó bida na Boneiru. Entre otro pobresa di esnan ku no ta traha i esnan ku ta traha ku i no ta stabil. E parti di instansianan ku no ta duna krédito sigur ta afektá e hende mas, i huntu nos a deliberá pa yega solushon pa mehorashon. Van Ark ta pone preshon pa Hulanda yuda loke ta di apresiá. Nos ta bai yega kaminda nos ke bai pa un mihó pueblo. Hopi hende no ta sobrebibí gastunan manera awe elektrisidat i pago di kas,entre otro Abrahams a menshoná.
Eddy Carrillo na nòmber di BBE a papia i a menshoná ku ‘Diálogo sentral’ tin motibu pa eksistí. “Despues di 11 luna nos a yega na un akuerdo i ta algu grandi pa Boneiru. Nos a laga tur loke a sosodé den pasado i kuminsá di nobo, di awor pa dilanti,”Carrillo a menshoná. Último persona ku a dirigí palabra e atardi tabata diputado Nina den Heyer, na nòmber di OLB.
“Nos ta kontentu e union ta bon pa mehorá kosnan pa e pueblo. Sekretario di estado van Ark a mira e nesesidat di e pueblo di Boneiru. Awe nos a dal un paso grandi dilanti, ku ta indiká den bon direkshon. Nos tur a sinta separá i trese e mes un puntonan, i ami ta sigur ku pronto nos ta bai logra hopi,”diputado Nina den Heyer a menshoná.


text:
Trump ta haña rapòrt CIA riba hèkmentu ruso, ridíkulo.
Segun presidente elekto, Donald Trump, nada di e konklushonnan den un rapòrt di CIA, ku ta bisa ku Rusia a pidi yudansa di hèkdónan pa yud’é gana elekshon na Merka, no ta bèrdat. ''E ta ridíkulo. Ta un preteksto. Mi no ta kere nada di e kos ei,” asina Trump a deklará den wikènt, durante un entrevista ku Fox News. Segun Trump, e rapòrt ta un preteksto di e demókratanan despues di e derota elektoral di Hillary Clinton. "Tur siman tin un otro historia. Manera boso sa kaba, nos a logra un viktoria tremendo i devastador den elekshon." Di otro banda, miembronan di kongreso, tantu demókrata komo republikano, ke un investigashon profundo riba konklushon di e rapòrt. Den un deklarashon, e miembronan di kongreso di tur dos partido a señalá e metementu di Rusia den elekshon merikano, komo algu alarmante.
Segun fuentenan di Washington Post, CIA ta konkluí den e rapòrt nobo ku Rusia a mete den elekshon presidensial pa yuda Trump. Despues di e informe den Washington Post, Trump a laga sa, ku e no tin konfiansa den e konklushonnan di e servisionan di inteligensia. "Esakinan ta e mésun hendenan ku a bisa ku Saddam Hoessein tabatin armanan pa destrukshon masivo," Trump a reakshoná riba e notisia.


text:
Inspeccion ta responsabel pa e control ariba enseñansa y den e cuadro ey Inspeccion ta controla riba cumplimento di e reglamentonan legal. Ta trata aki di e responsabilidad di e directivanan di scol y nan lidernan, oferta pa enseñansa conforme e plannan di enseñansa stipula y metanan, rooster di les, registracion di alumno, maestro y oranan di les y tarea, examen, reglamento di scol, promocion y kitamento di alumno y establecimento di enseñansa.
Regularmente tin consulta entre Departamento di Asunto Huridico y Legislacion y Departamento di Enseñansa.
Pa mas informacion por tuma contacto cu Departamento di Enseñansa, seccion Inspeccion di Enseñansa.


text:
Nivel di empleo na Kòrsou a baha ku kasi 4,500 persona na aña 2020 kompará ku 2019.
Resultado di Enkuesta Forsa Laboral 2020
Willemstad, Ofisina Sentral di Statistik (CBS) Kòrsou a tene e Enkuesta di Forsa Laboral (AKO) na Kòrsou di 10 di òktober te ku 1 di novèmber 2020. Enkuesta di Forsa Laboral ta un sondeo bou di e kasnan di famia ku CBS ta tene tur aña den luna di sèptèmber/òktober for di 1987, pa midi e desaroyonan mas resien riba merkado laboral, manera e sifra di desempleo, e nivel di partisipashon, e kantidat di habitante ku tin trabou i e kantidat ku ta buskando trabou.
Den 2020 e merkado laboral a ser impaktá dor di COVID-19. Esaki sigur tabata tin desaroyo negativo riba e sifra di empleo. Ora wak sifranan di 2014 te ku 2020, por mira ku na 2020 e kantidat di persona ku ta empleá a baha severamente kompará ku e añanan anterior. Esaki ta entre otro pa motibu di e bahada den demanda riba merkado laboral dor di COVID-19. Mester bisa mesora ku e situashon por tabata pió paso segun datonan ku CBS a kolekta, 34% di personanan empleá a indiká ku nan no a pèrdè trabou pero si, pa un tempu largu/indefiní, a pèrdè ora di trabou, salario òf (parti di) benefisionan sekundario pa motibu di COVID-19 (52.6% a indiká ku nan no a pèrdè nada).
Algun resultado importante for di Enkuesta forsa laboral 2020 ta:
- E total di personanan empleá a baha di 61,547 persona na 2019 te 57,050 persona na aña 2020. E bahada di kasi 4,500 persona ta e resultado di oferta i demanda riba e merkado laboral. E sifra aki ta duna e bista real di e impakto ku e desaroyonan ekonómiko riba nos isla, inkluyendo desaroyonan a konsekuensia di COVID-19, tabata tin entre òktober 2019 i òktober 2020.
- Tin un subida tambe di e total di persona ku aktivamente ta buskando trabou. Esaki a subi di 12,992 persona na aña 2019 pa 13,442 na aña 2020. Segun definishon internashonal ku CBS tin ku usa pa por kompará sifranan di Kòrsou ku otro pais, por kalifiká un persona komo unu ku ta buska trabou solamente si e persona ta buskando aktivamente (solisitando) i lo por kuminsá denter di 2 siman si e haña un trabou. Pa e motibu ei ta mira un subida leve den e kantidat di persona ku ta buskando trabou, kontrali na loke a spera.
- Por lo tantu, e sifra di desempleo a subi na aña 2020 bira 19.1% kompará ku 17.4% di aña 2019.
- Partisipashon laboral na Kòrsou, ku ta e parti di poblashon empleá i esun ku ta buskando trabou aktivamente, a baha di 74.539 te 70.492 na aña 2020. Esei ta un bahada di 4.047 persona. Si nos mira esaki komo parti di e poblashon di 15 aña bai ariba, nos ta mira ku partisipashon a baha di 59.7% na 2019 pa 56.4% na 2020.
Por último
CBS ta gradisí tur e kasnan di famia ku a kontribuí na éksito di e enkuesta akí.


text: Diasabra atardi a drenta informe di un accidente hit & run riba caminda di Cumana pa Morgenster, mesora a dirigi varios unidad na e sitio. Mientrastanto e chauffeur victima a persigui e auto den Wayaca y Primavera mientras tabata cu Polis na telefon ta duna e informacion di unda e Lexus A-11102 tabata coriendo bay. Ta asina cu e Chauffeur di un Hyundai Getz A-58300 tabata bayendo direccion pariba riba e caminda di Cumana pa Morgenster y a nota un auto coriendo irresposable ta haal in varios auto, ela purba di baha caminda pa e Lexus cu tabata pasando auto pero esaki pa pasa dal den banda di su auto. Cu actuacion liher di polis a logra topa y para e Lexus panort di e rotonde di Ex-Marathon. Na sitio a test e chauffeur y a resulta cu e ta bou di influencia di alcohol ya detene e chauffeur ora di buska den su auto a bin encontra un potchi cu droga y a confisca esaki. Polis di trafico a asisti ambos na Meiveld na e sitio di accidente como tambe na e sitio di detencion pa tuma relatos y informacion di e danjonan material causa pa cu e accidente.


text:
Kanyé West ta menasá di bòikòt Grammy.
Si Frank Ocean no ta nominá pa su album "Blonde", Kanye West a menasá di bòikòt Grammy. Asina e artista a bisa su públiko djasabra anochi, durante un konsierto na Oakland. "E album ku mas m'a skucha e aña 'ki t'esun di Frank Ocean," asina West a bisa riba tarima. "Mi ta bisa boso esaki adelantá. Si Ocean no ta nominá den niun kategoria, ami lo no tei presente na Grammy Awards".
Dia 8 di dezèmber awo', lo bira konosí ken ta e nominadonan pa e prestigioso premio Grammy. Sinembargo e chèns ku Frank Ocean lo keda nominá ta hopi chikí, debí ku e artista no a inskribí ni su produkshon "Blonde", ni su album visual "Endless", ku tambe a sali aña pasá, na tempu. Según e revista Billboard, tin algun fuente yegá na e artista, ku ta bisa ku ta pa malu, ela keda sin inskribí su produkshonnan na tempu.


text:
Diasabra ultimo a sali pa promer biaha den publico e trio “297 Strings” cu e debuta den un bon ambiente na “The Old Cunucu House
Restaurant” na Palm Beach.
Un restaurant completamento jen cu tanto localnan y tambe turista por a disfruta di un tremendo anochi na momento cu e trio
“297 Strings”, Andy, Ivan y Rubin a cuminsa resona nan dushi musica instrumental y relahante.
Por a scucha diferente bon comentario di e musica presenta, caminda tur presente por a sinta combersa y scucha e musica den fondo y
cu e variacion musical di e diferente genero y typo di musica presenta cu tin pa gusto di un y tur.
Nos por a presencia parti di e presentacion aki cu en berdad ta un trio cu un musica hopi diferente y cu un repertorio hopi varia
pa complace tur hende cu ta gusta musica.
Den un combersacion cu e integrantenan nos a compronde cu e concepto aki ta pa presenta specialmente den lugarnan cu mester di e
musica di fondo manera reastaurantan, cocktail party, actividadnan ceremonial manera apertura di cualkier edificio of lugarnan
comercial y muchu mas.
Ta locual nos isla falta den musica ta exactamente locual e grupo aki a bin ta ofrece, y sigur den un formato unico.
Nos a compronde cu ja e trio aki a cuminsa ricibi peticion pa algun presentacion den e diferente cenanan di Pasco cu den e proximo
simannan nan lo bai presenta.
E trio aki tin un videoclip cu musica di fin di aña riba youtube y proximamente pa e temporada aki tambe lo lansa nan segundo videoclip.
Nos kier a desea e trio aki hopi exito y cu nan por sigui mantene nos musica y cultura bibo den nos comunidad.


text:
ORANJESTAD, Aruba
Radar di polis a constata un boto saliendo cu un velosidad for di Colony. Mesora kustwacht a sali y berdaderamente a bin dal den un boto cu un kapitan so abordo. Kustwacht a tuma e boto den beslag y a detene e kapitan. Na e mes un rosea a haya e informacion cu un cantidad di 17 persona lo a subi tera cu e boto a laga atras. Mesora e autoridad nan conserni K9, helicopter , polisnan special a cuminsa cu e buskeda den e mondi di Colony y cu yudansa di e helicopter a logra haña 7 persona den mondi, pero ainda tin mas. Na e momentonan aki pa 10:14 di anochi ainda e buskeda ta andando.


text:
Ta opvio ku kos a bai robes ku e pakete di reskate ekonómiko. Tin asta un kaso den Korte den preparashon. Ta di lamentá ku a yega asina leu, pero no ta lat pa drecha e fayonan.
Dos siman pasá mi a bisa (https://alexdavidrosaria.blog/2020/04/09/curacao-needs-to-cushion-covid-19-pain-but-without-real-changes-well-be-back-to-square-one/) ku nos ekonomia ku ta den koma pa motibu di e pandemia covid 19, mester di sosten pa keda na bida. Hende sin entrada no por sobrebibí i negoshi (chikí) mester di kèsh pa mantené trahadónan, paga kuentanan i no bai fayit. Tambe mester invertí den salubridat públiko, sigur salú mental den e tempu aki di trouma.
Mi a atvertí sinembargo ku tur proyekto, ounke kon bon intenshoná, ta faya si no definí koutelosamente esnan ku tin mas nesesidat pa haña sosten (“targetting”). Esaki ta klaramente e kaso serka nos. Falta di dato i kòntròl ta pone ku hopi empresa ta inskribí den un sektor, mientras e ta hasi negoshi den un otro sektor. Tampoko tin kriterio definí ken ta bin na remarke pa sosten. Sierto negoshi a tende ku ounke nan no ta riba e lista nan por apliká tòg i “argumentá” pa asistensia kreando “willekeur”, “vriendjespolitiek” i kaos. Echo ta, sin “targetting” skèrpi, fondonan lo keda mal-aloká i lo no yega esnan mas vulnerabel.
Mi di dos punto tabata e aspekto di ehekushon. E proseso pa apliká pa sosten no ta kana bon. No solamente pasombra tin hopi aplikashon (ku por a spera), pero pa motibu ku Fòrti ta insistí pa laga un aparato ku tin hopi tempu kaba ta chambuká, ehekutá e proyekto aki sin sufisiente ekspertisio i “benchmarks”.
No a yuda ku Hulanda su asistensia tabata ménos ku lokual Fòrti a spera. Tampoko ta yuda ku di e asistensia total di Naf 177, solamente Naf 42 mion ta pa sektor privá i Naf f 135 mion pa sektor públiko. I, te ainda no a determiná kon ta kòrta den e aparato i empresanan ligá ku e sektor públiko.
E proyekto di reskate por resultá un pesadia pasombra su formulashon i ehekushon ta laga di deseá. Sinembargo no por “afford” pa lag’e frakasá. E preis ta muchu haltu. Nos por remediá kosnan ku a bai robes dor di reformulá algun aspekto (ehekushon pober, falta di kritero, “benchmarks” i “targetting”) inkluí representantenan di sektor privá den e komishon.
Willemstad, Curaçao


text:
Oranjestad: Diahuebs algo prome cu merdia, Hues comisario a prolonga detencion di Minister Paul Croes, cu dos biaha 8 dia, cu ta bira cu 16 dia mas.
Tambe detencion di su chauffeur Roque Aparicio a keda prolonga cu dos bes 8 dia, cu tambe ta 16 dia mas.
Ambos lo wordo translada pa KIA.
Arubanative ta keda pendiente pa e siguiente sospechoso den e caso IBIS, cu ta señora Selma Arends kende ta e secretaria principal di Minister Paul Croes. E tambe lo mester bay presenta dilanti Hues Comisario kende lo dicta si Selma su detencion tambe lo wordo prolonga of si elo recobra su libertad.
Pendiente pa cualke update di e caso IBIS


text:
Publiká riba 19 Febrüari 2022
Historia ta konta ku na 1963 e tim di beisbòl Santa Maria Pirates a keda fundá. E personanan ku a lanta Santa Maria Pirates ta sr. Frank Curiel, sr. Robert Lebacks, sr. Wilbert “Ibi” Pieternella i sr. Aquiles Boelein. E tim no tabata tin un tereno propio i a kuminsá un trayekto pa haña un tereno pa por praktiká e deporte di beisbòl. Na 1968 Gobièrnu a otorgá e tereno akí na e organisashon di Sta. Maria Pirates pa usa komo nan kancha deportivo. E personanan ku a hunga un ròl importante den esaki tabata sr. Boy Rozendaal, sr. Jongheer i sr. Onofre Bikker (tur defuntu). Sr. Hermanito Filé, tambe den felis memoria, tabata e motor ku a aserká Gobièrnu i kana tras di e petishon. Na aña 1995 e nòmber ofisial a bira Frank Curiel Ballpark, na e mes un aña a sende lus na e vèlt i na 2006 e vèlt a haña yerba.
Minister di Enseñansa, Siensia, Kultura i Deporte sr. Sithree van Heydoorn den su rekorido na e fasilidatnan deportivo a tuma nota di vários aspekto ku mester di atenshon. Minister van Heydoorn komo e titular enkargá ku deporte ku ta hiba un maneho di duna atenshon na nesesidat den e área deportivo, a duna oido na e situashon di e postenan di lus ku tin mas ku 25 aña i a kuminsá enkaminá un proseso pa por kristalisá renobashon di esakinan.
Ku gran satisfakshon i alegria, Minister van Heydoorn a hasi inougurashon huntu ku sr. Frank Curiel di e lusnan LED i a gradisí tur persona ku a karga i yuda den e trayekto akí. Di e manera akí Minister a demostrá di ta duna oido na e grupo di meta i fasilitá prosesonan pa por logra.
Gobièrnu por mira bèk riba un aktividat eksitoso i ta gradisí kada un ku a hasi e aktividat akí posibel.
**riba e potrètnan athunto por tuma nota di e inougurashon.


text:
ORANJESTAD – E impacto di e pandemia e ultimo aña sigur tabata grandi riba AZV. Asina director Edwin Jacobs a confirma segun cifranan presenta diahuebs mainta publicamente. A duna un bista tambe di e entradanan ricibi. Entre nan e entrada na e prima y e impuesto, cu hunto tabata bon pa 40,3 miyon osea un aumento di 10.3% compara cu e presupuesto y un caida compara cu 2020 cu 63.1 miyon osea 17.2%. E gastonan di cuido a cay cu 19.3 miyon osea 4.1% compara cu e presupuesto y compara cu 2020, cu 1.2 miyon osea 0.3%. Gastonan administrativo , incluyendo entrada di interes, a cay cu 1.5 miyon osea 8.3% compara cu e presupuesto y 1.7 miyon compara cu 2020, osea 9%.
BAZV
Segun e relato financiero, e efectonan di e crisis economico ainda ta bon bisto den e caida significativo di e entrada na BAZV, esta e bestemmingsheffing, introduci na 2014. E entrada di BAZV tabata 35.9 miyon osea un aumento di 23.8% compara cu e presupuesto, y compara cu 2020 a aumenta 42.4 miyon osea 29.3%. E positivo tabata e ayudo di sosten financiero manera FASE y MKB y bon di cuminda cu a conduci na extra entrada di BAZV.
COSTO DI SALUD
E costo di salud a disminui cu 19.3 miyon of 4.1% compara cu e presupuesto y compara cu 2020, cu 1.2 miyon osea 0.3%. Den e tabel di costo di salud, por a nota un desviacion significante den cierto postnan, manera hospitalisacion y cuido, Imsan, y mas gasto di COVID19, compara cu otro gastonan cu a keda stabil. Por wak e rapport completo AKI. Potret cortesia Telearuba.
ORANJESTAD – Awe nochi ex minister y actual parlamentario pa partido AVP, Benny Sevinger ta invitado di e programa Noticiacla LIVE cu ta cuminsa pa 9’or pm. Durante e programa aki cu lo ta en bibo, e parlamentario lo contesta preguntanan riba e ultimo desaroyo cu ta envolve su supuesto envolvimento den e caso penal Avestruz y su situacion legal cu e ta aden. Manera ta conoci, e caso ta uno andando y ta continua otro siman dialuna den corte, den e tanda final. Mester bisa cu sr Sevinger a opta pa participa den e programa y e intencion ta pa e ta presente en vivo pa asina por contesta pregunta di e moderador y periodista Tito Lacle y unda cu pueblo tambe por manda pregunta via facebook y posiblemente haya contesta. E programa ta pasa riba Facebook di Noticiacla, e website www.noticiacla.com (check e boton LIVE) y e app tambe (busca e boton LIVE). No lubida, pa 9’or awe nochi!
ORANJESTAD - Awe merdia Federacion di Trahadornan di Aruba (FTA) y Boticanan di Servicio a firma nan di dos contrato colectivo di trabao (CAO). Den e acuerdo aki e enfoke principal tawata fortificacion di e poder di compra di e empleado, cual a resulta den tanto un aumento porcentual di salario pa e duracion di e acuerdo como tambe un ahuste na e structura di salario, ampliando esaki pa asina tin mas espacio pa crece. Ademas a acorda un aumento anual di e bonus di fin di aña como tambe e dianan di vakantie. E CAO tin un duracion di 4 aña.
ORANJESTAD – Recientemente Aruba Airport Authority N.V. (AAA) a organisa su di tres “Spotter’s Day”. Desde 2018, Aeropuerto di Aruba a reconoce cu tin un interes grandi pa “plane spotting” na nos isla. Mas y mas spotter ta ‘tag’ Aeropuerto di Aruba den nan potret y pa e motibo ey, na 2018, a tuma luga e prome “Spotter’s Day”. Debi na e interes grandi ricibi, a dicidi cu “Spotter’s Day” lo bira un evento anual pa Aeropuerto di Aruba. Despues di dos aña ausente, e aña ‘ki a invita tur spotters pa asina aplica pa participa na Spotters Day.
ORANJESTAD - E asosacion conoci como Aruba Timeshare Association (ASA) su iniciativa di entrenamiento rond e isla, presenta pa CHTA Education Foundation, a haya un sorpresa riba recientemente ora cu pa medio di Tom Pas cu a pasa un rato pa combersa cu e 24 supervisornan. Pas tabata gerente di Education Foundation entre 2002 cu 2013 y ta pasiona riba su desaroyo personal y yuda otro hende haya un chens pa mehora nan bida profesional.
ORANJESTAD – Segun e ultimo encuesta di Noticiacla na luna di augustus di e aña aki, Aruba tabata dividi riba e tema di matrimonio di mesun sexo. Por lo menos entre e 850 personanan cu a participa den e encuesta. Y entre esnan cu tabata pro pa cambia e ley pa permiti matrimonio di mesun sexo, e grupo mas grandi tabata kier pa esaki sosode pa medio di un referendum. Interesante ta cu den e encuesta aki, e participacion di hende muher tabata mas cu e ser masculino, reparti 54% contra 46%. Un 1% tabata registra como ‘otro’.
ORANJESTAD - Evert Bongers, autor di varios publicacion tocante historia di Aruba manera e.o. ‘Augustus scur’ y ‘De kolibrie op de rots: En meer over de geschiedenis van Aruba’ a publica awor su buki titula ‘Goudkoorts! En meer over de geschiedenis van Aruba’. Directora di Biblioteca Nacional Aruba a ricibi algun ehemplar for di sr. Evert Bongers pa e coleccion nacional como tambe e coleccion di biblioteca publico. Pronto por consulta of lesa e buki aki na biblioteca.


text:
Investigashon nobo di FBI no tin influensha riba bentaha di Clinton.
Según e mas resiente enkuestanan, e kandidato presidensial demókrata, Hillary Clinton, ta mantené bentaha riba su oponente republikano, Donald Trump. Den un enkuesta di NBC News, despues di e notisia ku FBI ta habri atrobe e investigashon di e i-meilnan ku Clinton a manda komo minister, no a surgi masha kambio. Ta parse ku e notisia tabatin poko influensia riba kon merikanonan lo bai vota. Di e personanan enkuestá, 47% lo vota pa Clinton i 41% pa Trump. Den otro senario kaminda no ta tene kuenta ku e dos kandidatonan independiente, ku ta partisipá na e elekshonnan, Clinton tin mas bentaha ainda riba Trump, 51% kontra 44%. For di e enkuesta ta bin dilanti tambe ku 83% di e votantenan demókrata, ta mira e reapertura di investigashon riba e i-meilnan, komo un maniobra pa kita atenshon. Di orto banda 93% di e repúblikanonan ta haña e kuestion importante.
FBI a hasi investigashon di e i-meilnan ku Hillary Clinton a manda komo minister i ku el a “delete” for di su “server”. Esakinan tabata i-meilnan personal. Den verano FBI a sera e investigashon, sin akusá Clinton. Pero den e siman tras di lomba, a bolbe habri e kaso, pasó FBI a haña i-meilnan nobo riba telefòn di èks-miembro di kongreso, Anthony Weiner. Wiener su èks-esposa, Huma Abedin, ta aliadó masha yegá na Clinton i e i-meilnan por tin haber ku e kaso di e kandidato demókrata.
Hefe di FBI James Comey, ku ta miembro di e partido republikano, a haña krítika pisá, debí na e manera i e momentu, ku el a partisipá ku FBI ta bolbe habri e kaso. Riba esei tambe, el a aktua kontra di instrukshonnan di e minister di hustisia. Minister Loretta Lynch, pa promé ku e elekshonnan FBI bini ku mas notisia dilanti ku por ta polítikamente sensitivo.
Entretantu, den kuater estado, e Partido Demókrata a bai hues, pa motibu di un yamada di Donald Trump na su siguidónan, pa vigilá e asuntunan na e urnanan durante elekshon presidensial. Segun e kehonan, esaki ta parse un forma di intimidashon, pa votantenan ku ta pertenesé na otro gruponan di minoria. Demókratanan a bai hues na Pennsylvania, Nevada, Arizona i Ohio. Nan ta apelá riba e Voting Rights Act di 1965, ku a keda lantá kontra Ku Klux Klan. Donald Trump di su banda ta pretendé ku a manipulá e elekshonnan, pa yuda Hillary Clinton gana. Djamars dia ocho di novèmber, Merka ta vota.


text:
Kontrol di establesimentu.
KOMUNIKADO DI PRENSA 126 / 2020
25 mart 2020
Kontrol di establesimentu.
Departamentu di Komunikashon i Prevenshon
KUERPO POLISIAL KÒRSOU SIRBI I PROTEHÁ
Djamars 24 di mart 2020, entre 14.00’or pa 17.00’or, e tim multi disiplinario a hasi
kontrol na diferente establesimentu.
E tim a konsistí di personal di Warda di Polis Punda, MEO i SBAB. Nan a kontrolá un
total di 6 establesimentu riba pèrmit, òrdu públiko i tambe distansia sosial.
Tambe a kontrolá establesimentunan ku kontra di nan pèrmit ta duna oportunidat
pa sinta kome i bebe na e sitio.
A sera un total di 3 establesimentu pa diferente infrankshon ku a keda kometé.
Mas despues 2 di e establesimentunan aki por a habri nan porta bèk.
E kontròlnan aki ta kontinuá.


text:
ORANJESTAD, 04 april 2021
Segun resumen di awe 86 persona a recupera, a registra un total di 29 caso nobo di Covid-19, di cual 7 ta no-residente. E cantidad total di testnan ehecuta ayera na e diferente localidadnan na Aruba, entre otro laboratorio di hospital, laboratorionan priva y aeropuerto ta 781 test. 'Postivity rate' entre nos residentenan ta 27%.
Casonan activo pa awe ta 564, cantidad di fayecido relaciona cu Covid-19 a aumenta durante dos dia na 90. Palabra di condolencia y forsa ta bay na famia di e fayecidonan.
Hospital ta informa cu tin un total di 39 persona interna di cual 12 ta den Cuido Intensivo y 27 riba unidad general di covid.


text:
WILLEMSTAD- Djárason 6 di óktober, seis agente di Kuerpo Polisial Kòrsou (KPC) den e investigashon “Outpost” a presentá den Korte di Promé Instansia na Kòrsou. Nan ta wòrdu sospechá di a hasi nan mes kulpabel na robo for di bibienda òf intentento di esaki, falsifikashon di prosès verbal i abuzo di outoridat komo amtenar.
Den e periodo di 16 pa 18 di sèptèmber 2020, e sospechosonan tabata traha nan seis huntu den un tim. Nan a kore bai seis diferente adrès na unda – según nan propio deklarashon – nan tabata sá ku tin hende ta biba ku antesedente òf ku por wòrdu ligá na droga. Na e adrès nan aki, nan a mustra un órden falsu pa drenta i seguidamente a listra e kas. Fiskal ouksiliar ni mèldkamer no tabata envolví.
Ora a haña plaka òf droga, a kwe esaki bai kuné. Imágenan di kámara di e listramentu, si esaki tabata presente, a wòrdu destruí. E habitantenan no a keda detené i plaka i droga ku a wòrdu konfiská no a keda prosesá según prosedura di konfiskashon manera preskribí den e instrukshon di trabou di e Tim Finansiero. E sèn a wòrdu repartí entre e agentenan. Na momento ku e entradanan i listramentu di e bibiendanan a sali na kla, esakinan a keda deskribí den un prosès verbal di lokual a topa kuné, pero kontrali na lokual ku a sosodé. Esaki a keda firmá pa tur seis verbalisante.
Investigashon
E investigashon “Outpost” a wòrdu ehekutá dor Buro di Asuntunan Interno (BIZ) di Kuerpo Polisial Kòrsou bou di responsabilidat di Ministerio Públiko di Kòrsou. BIZ a hasi un investigashon ekstènso. Ministerio Públiko a indiká durante e seshon den Korte ku ta di hopi preokupashon ora ku un agente polisial mes ta den Korte komo sospechoso. Esaki no ta bon pa e konfiansa den polis. Pero dor di a investiga e kaso aki a fondo, KPC a demonstrá ku nan tin e kapasidat pa limpia nan organisashon. Esaki ta hopi importante pa e konfiansa den e estado di derecho.
Pa motibu di limitashon pa ku COVID e kaso a wòrdu separá den dos parti. E kaso kontra B. R. i J a keda tratá den su totalidat. Ministerio Públiko a demandá un kastigu di prizòn di 4 aña di kual 2 aña kondishonal pa B., 3 aña di kual 2 aña kondishonal pa J., i 240 ora di trabou di tarea ku 2 aña di kastigu di prizòn kondishonal pa R. E último demanda ta diferensiá di e otronan pa motibu ku e sospechoso desde un prinsipio di su propio boluntat tabata habrí tokante e kaso.
A kuminsa trata e kasonan kontra di Tj, O i D, pero lo sigui ku esakinan dia 18 di òktober próksimo. Hues lo dikta sentensia di tur kaso dia 22 di novèmber 2021.


text:
WILLEMSTAD- 14 di yüli 2014:- Durante di un seremonia festivo Ofisina di Turismo di Kòrsou (CTB) a honra 14 establesimentu ku a pasa e programa di sertifikashon di operador di Dive i restorant ku éksito. Ta trata aki di 12 operador di Dive i 2 restorant. Den kaso di operadornan di dive esaki ta e di tres biaha ku ta kondusí e programa miéntras ku pa restorant ta e di dos biaha. Meta di e programa ta pa perkurá ku establesimentunan den turismo ta funshoná konsistentemente riba e nivel ku e bishitante ta spera di nos destinashon, di manera ku e eksperiensha riba nos isla ta satisfaktorio . E establesimentunan ku a keda sertifiká a risibí un plakat na man di Minister di Desaroyo Ekonómiko, sr. Stanley Palm.
Na e momentunan aki tin tres tipo di establesimentu ku ta haña atenshon bou di e programa di sertifikashon, ta trata di operador di dive, restorant i apartamentu. Pa e programa di sertifikashon di operador di Dive i restorant, CTB tin un akuerdo ku Innovatie Centrum Curaҫao (ICC) ku ta esun ku ta hasi e kòntròl na e establesimentunan. ICC ta keda asesorá pa un tim di eksperto riba diferente tereno i sigun e nesesidatnan di e programa, manera den kaso di sertifikashon di operador di Dive por referí na e sistema di PADI. E programa ta enserá ku ta bishita e establesimentunan ku a indiká ku nan ke partisipá i ta kontrolá si nan ta kumpli ku kriterionan di primariamente seguridat i servisio.
Un di e bentahanan di e programa pa e establesimentu ku partisipá ta ku nan ta haña un reportahe di e puntonan ku mester di mas atenshon pa asina nan por hasi ahustenan nesesario pa halsa e nivel di servisio. E establesimentu ku pasa e programa ku éksito ta risibí un plakat ku e logo di e programa i ta haña un karta ofisial di CTB ku ta indiká ku nan a kumpli ku e kriterionan stipulá. Ademas e establesimentu sertifiká por usa e logo den nan propio merkadeo i promoshon.
E programa ta keda aktivo; tin diferente establesimentu ku ta pendiente pa kumpli ku e kriterionan stipulá. E ekspektativa ta ku próksimamente mas establesimentu lo keda sertifiká. E establesimentunan ku a keda sertifiká e biaha aki ta: Bahia Apartments & Diving, Dutch Caribbean Sea Sports Hilton, Dutch Caribbean Sea Sports Marriott, Go West Diving, Ocean Encounters Sunscape, Ocean Encounters Lions Dive, Ocean Encounters Sta. Barbara, Relaxed Guided Dives B.V., Scuba Do N.V., The Dive Bus, Trunkdivers N.V., Duikcentrum Van de Ven, Sambal i Omundo Restaurant, kaminda e seremonia di sertifikashon a tuma lugá. Ta e intenshon pa sigui amplia e programa ku otro tipo di establesimentu. CTB ta felisitá tur organisashon ku aktualmente ta sertifiká bou di e programa ku e logra aki i ta yama danki na tur esnan ku ta kontribuí na éksito di e programa.


text:
No por stroba niun votadó di saka “stemfies”.
Den un komunikado di e grupo di abogadonan Eldon “Peppie” Sulvaran, Chester Peterson i Anthony Eustatius, ku ta forma Kòrsou Fuerte i Outonomo a splika ku no por stroba niun votadó pa saka potrèt di su voto. Saka portrèt ku telefòn den hòki di votashon no ta prohibí. Minister di Relashonnan den Reino Ronald Plasterk for di 29 di yanüari 2014 a anunsiá públikamente ku niun hende no por stroba otro di saka portrèt di su propio voto i repartí o kompartí esei ku es ku e ke. Ni komo medida di òrdu ni di ningun otro forma. Segun Kòrsou Fuerte i Outonomo, huridikamente e kos ta masha simpel. Nos legisladó formal, meskos ku ta e kaso na Hulanda, no a traha regla tokante uso di telefòn selular den lokalidat di votashon. P’esei minister Plasterk, a akordá i anunsiá repetidamente i ofisialmente ku uso di telefòn pa saka portrèt den hòki di votashon ta permití sin mas i ta kompletamente legal. Via su kuenta di Twitter, e mandatario a bisa ku e no ta manda niun hende bai hasié, pero tin mag di saka “stemfie”, manera e popularmente yamá na Ulanda.
Dia promé di mei 2014, den korte na Den Haag, Gobièrnu Hulandes te hasta a alegá, ku sakamentu di portrèt den hòki di votashon pa despues kompartí esei ku otronan tin hasta hopi bentaha. Esaki mirá for di e angulo di interes general pa ku elekshon. E siudadano, ku ta mustra otro kon ela vota, por ta te hasta un estímulo pa otronan bai vota. Mas importante ainda ta e libertat di ekspreshon. Esaki ta un derechi fundamental di tur votadó. E derechi aki ta enserá ku tur siudadano ta liber i e mes tin mag di disidí kon e ta anda ku su derechi di voto i kon e ta ekspresá esei.
Despues ku e la laga hasi investigashon hurídiko profundo, Minister di Relashon den Reino, Ronald Plasterk a enfatisá ku “stemfies” di ningun manera no ta prohibí. Un prohibishon pa saka portrèt òf mustra portrèt di riba ken a vota ta dirigí n’e siudadano i p’esei kualke prohibishon mester tin un base konkreto den un lei formal. Ni na Kòrsou, ni na Hulanda un lei asina no ta eksistí. P’esei tur hende ku pa motibunan netamente polítiko, ke spanta e yu di Kòrsou dor di bisa ku ta algu ilegal, no tin ningun base legal pa hasi esei. Kòrsou Fuerte i Outonomo ta lamentá ku un instansia manera Ministerio Públiko ta malusá nan poder di forma ilegal, dor di bisa ku votadónan no por saka “stemfies”. E organisashon ta eksigi tambe pa Konseho Supremo Elektoral rektifiká e mal informashon ku a duna na pueblo votadó di Korsou, paso no tin ningun base legal ni pa prohibí, ni pa listra ningun votadó ora e ta ehersé su derecho fundamental di vota òf ekspresá su mes.


text:
Kralendijk- Riba djaweps 4 di mart a drenta keho di ladronisia for di den diferente kamber di un akomodashon turístiko situá na Kaya Internashonal.
Un dama a presentá su mes komo trahadó di e akomodashon pa asina haña akseso na e kambernan. El a bai ku entre otro sèn kèsh i pertenensianan personal di e huéspetnan for di e kambernan.
A detené e dama di inisial D.A.D.SJ di 24 aña pa ladronisia.
Lesa tambe:
- Diputado den Heyer tabata tin su lastu di di trabou
- Fundashon Klave a duna informashon tokante karnaval 2023
- Delegashon Konseho Insular Saba a papia ku gerensia di Banko Maduro tokante problemanan bankario
- Ministernan Hulandes ta bini e islanan pa pidi despensa pa e pasado di sklabitut
- Vakatura Commissaris BonLab


text:
Durante di un akshon multidisiplinario riba djamars 10 di mei 2022, realisá pa MEO, GMN, BAB y SOAW na e establesimentu Livoni Agencies situá na Kapiteinsweg Z/N Dricoma Building, a konstatá un kantidat grandi di produktonan di konsumo ku a pasa fecha almasená den un megafreezer ku fecha di vensementu di 2019-2020.
Produktonan manera Salmou, Frikandel, Galiña, Frietjes, Kroket, Pizza, Stokbrood, Beleg, Vleesbrood, Hamburger, Saté, Ice Cream, Croissaints i Nuggets totalisando den e promé fase un peso di 4600 kg, ku distribushon originalmente na lokalidatnan di Horeca, Supermerkado i Tienda
Ayera mainta a realisá e di dos fase di inspekshon den kual a saka e sobrá 5730 kg di produktonan for di e establesimentu menshoná i esaki a kontinuá awe ku e di tres fase. Ronny Cornelis, Hefe di Inspekshon Ekonómiko ta bai den detaye.
Durante di un akshon multidisiplinario riba djamars 10 di mei 2022, realisá pa MEO, GMN, BAB y SOAW na e establesimentu Livoni Agencies situá na Kapiteinsweg Z/N Dricoma Building, a konstatá un kantidat grandi di produktonan di konsumo ku a pasa fecha almasená den un megafreezer ku fecha di vensementu di 2019-2020.


text:
Parlamentario Alan Howell a entrega siman pasa un carta na Presidente di Parlamento cu e peticion pa un reunion publico cu tur minister presente. E tema principal ta desaroyo di pariba di brug den tur sentido.
Elaborando un tiki riba e parti di infrastructura, Howell ta comenta cu pariba di brug a haya atencion sigur den algun bario durante e gobernacion aki. Esaki tin di haber cu drempels y drechamento di careteranan y tambe asfalt den barionan.
Tur hende sa cu esaki a wordo logra tambe, entre otro, cu e insistencia constante di Parlamentario Howell. Segun Howell e ta compronde cu e virus di Covid a tranca hopi cos, pero ta ora pa sigui move awo si.
Riba peticion di habitantenan y deseo di parlamentario Howell kier logra haya asfalt den e siguiente barionan prome cu e gobernacion aki termina; Sabana Basora, Savaneta, Rooi Koochi Noord Cura Cabai, Rooi Master, Brazil, Pos Chikito y cayanan den barionan di San Nicolas.
Pabou di brug tambe falta atencion den algun bario, pero esey Howell lo enfoca despues tambe ariba dje. Finalisando, Alan Howell a bisa cu adelantando na e reunion publico, e ta cuminsa haci peticion pa e barionan menciona haya asfalt.


text:
ORANJESTAD (AAN)– Diaranson Minister di Turismo, Salubriad Publico y Deporte Sr. Dangui Oduber a reuni cu e Gerencia, CEO, manager financiero conhuntamente cu e hunta di supervision di Aruba Ports Authority na Cocolishi. Den e reunion aki e cuenta anual di aña 2020di APA a keda presenta na e mandatario.
Minister Oduber a señala cu mescos cu otro companianan estatal aña 2020 no tabata un aña facilpa APA. E pandemia a afecta entradanan di APA grandemente den aña 2020 pero apesar di tur cos APA a sa di maneha su gastonan responsabel y na e mihor forma posibel. E mandatario a mustra riba e hecho cu desde 13 di maart di aña 2020 APA no a ricibi ningun barco crusero nanos waf y e barco cruseronan aki ta forma parti instrumental di e entradanan cu APA ta genera. Tambe debi na e pandemia cruseronan a dicidi di cancela tur nan itenerarionan den aña 2020, ta te luna di juni di aña 2021 a ricibi e prome barco crusero bek pues esaki tabata tin consecuenciafinanciero severo pa APA.
Apesar di tur cos APA ta keda hopi positivo pa aña 2021 y sigur aña 2022 caminda lo bay tin proyectonan cu lo bay crea hopi cuponan di trabou asina minister Oduber a trece dilanti. E proyectonan aki lo bay yuda na stimula e economia, trece placa den caha di Gobierno. Tin proyecto manera “Gateway 2030” na Airport y APA tin diferente proyecto na e waf di Barcaderacaminda nan lo kier deversifica e nan entradanan. Tambe APA tin deseonan pa discuti e planesnan pa e waf di San Nicolas.
No obstante cu tur e retonan cu aña 2020 a trece cune APA a realisa un Perdida di 1.4 miyonflorin, esaki ta danki na e proactividad di APA pa mantene e gastonan abou. Minister Oduber a keda masha satisfecho cu e presentacion cu e la ricibi di e gerencia y e hunta di supervision di APA. Minister Oduber tin pleno confiansa cu APA ta bay conoce mihor añanan den futuro.


text:
Israel a bombardea e cas di un lider di Hamas y destrui cas di un famia pa un atake contra Gaza, mientras cu organisacion di Gaza ta lansa mas di 100 misil pa Israel. Diadomingo ta un dia cu mas morto for di cuminsamento di pandemia.
E forzanan di defensa di Israel (FDI) ta esnan cu a ataca e cas di lider di Hamas. Vocero di FDI, general Hidai Zilberman a comenta medionan local cu Sinwar a resulta ileso den e atake aereo. Otro atake aereo na Israel den e ciudad di Gaza a mata 33 palestino (di nan 8 mucha a fayece). Segun e ministerio di salud, otro 50 a keda herida (mayoria hende muhe y muchanan).
Ekiponan medico y defensa civil palestino a infrom cu nan a rescata cinco mucha. E operacion di rescate ta mustra con esnan afecta ta muchanan cu herida, manera di un mucha muhe cu a keda herida na su cabes y su expresion ta di shock y terror.
Minister di defensa, Benny Gantz a bisa cu Israel no tin interes di sigui pero ta preparando pa cualkier scenario. Esey a pone cu Israel ta prepara pa sigui golpia obhetivo di importancia durante un periodo largo.
E prome minister di Israel, Benjamin Netanyahu, a subraya e postura di afirma cu forsa na Gaza te cu restablece y restaura e siguridad di e pais. El a bisa cu ta purbando di evita victima civil na su atakenan.
Pero e morto di civil ta sigui aumenta, cu e ultima victima di morto na Gaza ta yega na 181 victima, entre nan 52 mucha y 31 hende muhe, segun ministerio di salid palestino.


text:
Workshop Nutricion pa Atletanan
E workshop ta pa atletanan cu ta na caminda pa Asuncion2022
Workshop di nutricion pa atleta nan cu ta rumbo pa Weganan di Asuncion 2022
Diasabra ultimo na oficina di IBISA a tuma lugar un Workshop di nutricion pa tur e atletanan di Comite Olimpico Arubano cu ta rumbo pa Asuncion 2022.
Nutricionista Charlene Leslie a duna atleta nan presente como tambe esnan cu a forma parti di e session virtual. Aki e atleta nan a ricibi varios tips relaciona cu e nutricion pa un atleta elite.
Hefe di Mission, Junior Dake tambe tabata tey presente y a prepara diferente session p’asina e atleta nan por tin un mihor preparacion na caminda pa Asuncion 2022.


text:
Kralendijk- Fundashon pa Konsumido na Boneiru, Unkobon, ainda no ta konforme ku e reakshon di EZ Air riba kehonan tokante pasashi no-usá ku no ke paga bèk.
Segun Unkobon un abogado di a kompania a primintí ku lo bai kòmbersa riba e kehonan ku a drenta na e fundashon, pero te ainda representante di EZ Air no a duna kara. “Ta parse manera nan tin miedo pa sinta ku nos na mesa”, asina Unkobon a bisa den un relato di prensa djamars.
EZ Air den un reakshon a bisa ku nan ta refutá ponensianan di Unkobon. Tambe EZ Air a bisa ku a hinka e kaso di man di abogado pa sigui atendé ku e asuntu aki.
Prensa
Unkobon a bisa ku si e kompania di aviashon no sinta ku nan na mesa, nan lo haña nan mes forsá pa divulgá mas detaye di e kehonan ku a drenta na e organisashon.


text:
WILLEMSTAD – Ministerio Públiko (OM) a disidí pa entrante awe eksihí kastigunan di prison mas haltu ora ta trata kasonan di atrako kontra esnan vulnerabel den nos komunidat. Den e kaso aki mester pensa entre otro riba esnan di edat mas haltu i hende muhé.
A registrá últimamente na Kòrsou un oumentu di ladronisia ku violensia (atrako i atrako armá) riba hende muhé i ansianonan den nos komunidat. E desaroyo aki a resultá resientemente den un reunion interno na unda a trata e desaroyo prekupante aki. A disidí pa oumentá e demanda den Korte di Hustisia ora ta trata di krímennan manera ariba menshoná.
Aktualmente e demanda máksimo pa un atrako armá ta 12 pa 15 aña di prison i 18 aña ora e atrako a resultá den morto di e víktima. Lo bai eksihí mas kastigu, den kaso e ladronisia ku violensia ta kontra hende muhé òf ansianonan. Ku e desishon aki Ministerio Públiko ke manda un señal fuerte pa komunidat ku no ta bai tolerá mas e violensia kontra esnan mas vulnerabel den nos komunidat.


text: Diadomingo atardi a drenta informe di un caso di atraco den Mandolinstraat pero e victima ta na Royal Funeral home ta warda riba polis, mesora a dirigi patruyanan na e sitio y tambe atraco team. Na yegada di e patruya a bin compronde cu un persona lo a pone arma di candela na cabez di e victima y a ranca e cadena di oro y a kita e celular di e victima. Na yegada di e atraco team a haya sa unda e atraco a sosode y a solicita presencia di e team di aresto mirando e sitio unda esaki a sosode ta un sitio problematico y e team di aresto a bay reforsa e team di atraco. Mas informacion den e siguiente informe.


text:
Tin un dicho ta bisa cu “ora cu un hende ta na punto di bay for di e mundo aki su spirito ta cuminsa cana”. Esey siguramente ta e caso cu partido AVP, caminda un di su fiel compinchinan, esta e pensionado Leslie Merkies a haya ta bon di ataca e militancia di MEP yamando nan pa fanatico ciego y masokista politico. Ta increibel con un homber grandi di edad ta wordo maluza door di lider di AVP pa bay asina leu di insulta esnan cu ta sacrifica y ta trahando hopi duro pa salba e pais aki for di man di esnan cu a destrui e pais aki financieramente, economicamente y socialmente. Y pa no papia mes di e ola di atraco y criminalidad cu ta azotando nos pais tambe severamente y cu ta inherente na e gobierno aki.
Malgasta placa di pueblo
Den su atake di locura Leslie Merkies kier a bolbe manipula mente di pueblo alegando cu e gobierno di MEP durante 8 aña no a haci nada pa crea un desaroyo positivo den e pais aki. Hecho ta cu na momento cu MEP a bandona gobernacion na final di 2009, a ser laga atras un suma astronomico di 970 miyon florin den caha di gobierno y cual suma partido AVP den un tempo record a derocha esaki na su antoho, caminda nan a emplea un gran cantidad di pensionado compinchi di AVP cu salarionan astronomico, coordinadornan incapacita cu solamente AVP-diploma, a distribi placa den huur di edificio di famianan liga na AVP, viahenan di ministronan rond mundo y tambe organisando conferencianan berde cu invitadonan cu a bin come y bebe riba custia di pueblo. Anto riba dje e AVP-istanan tin e curashi di declara cu nan a haya e caha di gobierno blo bashi. Y siguramente Leslie Merkies tambe ta un di nan cu a goza di un parti di e 970 miyon aki cu gobierno di MEP a laga atras y kende awor sin ningun tiki di berguensa kier papia di moralidad. Bo mester ta un persona inmoral ora cu hobennan kendenan a caba scol no por haya trabao y meramente pa motibo cu e gobierno abusado di AVP a laga un gran cantidad di pensionado cu 3 of 4 pensioen ocupa funcionnan cu mester a bay pa e hobennan.
AVP a desgracia pais Aruba
Ta increibel cu te ainda Leslie Merkies no ta consciente den ki desgracia su gobierno di AVP a hinca nos pais aden, caminda nos tur ta pagando 230 miyon florin na interes tur aña y cual ta ekivalente na 600 mil florin pa dia! E interes astronomico aki ta como consecuencia di e aumento di e debe nacional door di AVP, esta for di 2.2 biyon florin na 2009 te na 4 biyon florin na 2016 y esaki sin conta acerca e 2 biyon florin na e proyectonan PPP. Na kico e gobierno di AVP a malgasta e 1.8 biyon florin extra aki durante 7 aña siendo cu nan a hereda 970 miyon florin ora cu nan a asumi gobernacion na 2009? Pues den total 2.7 biyon florin extra y cu te ainda no a haya un splicacion debido for di AVP-istanan raha manera Leslie Merkies!
Cu hopi orguyo falso
Y ta parce cu Leslie Merkies den su ignorancia no a lesa e ultimo rapport di CAFT caminda a ser treci padilanti cu lo dura 27 aña prome cu finansa publico lo por yega bek na e nivel di debe cu gobierno di MEP a laga atras na 2009. E gobierno di AVP cu Leslie Merkies ta defende ciegamente “cu hopi orguyo falso” a crea debe y mas debe pa nos yiu y nietonan paga. Hecho ta cu na 2009 nos pais tabata goza ainda di un rating di A- for di instancianan internacional manera Fitch y Standard & Poor’s y pa awe na 2017 nos a wordo downgraded te BBB- y sin crecemento economico durante e ultimo 3 añanan.
Finalmente, e mensahe di MEP ta, cu si tin un gobierno cu ta practica diariamente corupcion, nepotismo, hortamento di tereno di pueblo, intransparencia y clientelismo, esey ta partido AVP. Y pa Leslie Merkies e mensahe:”Wiens brood men eet, diens brood men spreekt”.


text:
Si bo skirbi algo riba papel, loke bo a skirbi no lo a cambia si bo les’e bek den futuro. Mescos por bisa di un grabacion di video y data cu ta wordo warda riba un hard disk. Pero ora trata di memoria humano, loke bo ta corda no necesariamente lo cuadra cu loke a sosode.
Tuma na cuenta cu aki no lo trata di memorianan cu no tey (loke bo a lubida), pero ta trata di e pregunta si memorianan cu bo tin ta corecto y confiabel.
Puzzel
Nos celebro no ta warda memoria manera, por ehempel, un computer. Segun neurocientistanan, cada biaha cu nos corda algo, nos celebro ta reconstrui e evento for di rastronan den diferente parti di nos celebro. Segun un psicologo cu a investiga memoria, Elizabeth F. Loftus di University of California, Irvine, recorda algo ta mas similar na pone un puzzel den otro, compara cu replay un video.
Flexibel y adaptivo
Psicologonan ta considera memoria humano como algo flexibel y adaptivo. E ser humano por suprimi memorianan doloroso y memorianan cu ta afecta nos autoestima (self-esteem) negativamente. Tambe nos celebro por adapta memorianan pa acomoda un situacion actual. Esaki no necesariamente kiermen cu un persona ta purba gaña su mes of un otro persona conscientemente, pero ta significa cu e persona mes ta kere den su memoria ‘adapta’ cu ta complace un circunstancia actual.
Esaki por tin como consecuencia cu un persona ta recorda un relacion bieu of su hubentud como mas miho y mas feliz cu el’a experienci'e. Di otro banda, tambe ta posibel cu un persona cu a pasa door di un situacion dificil y ta wordo persigui pa memorianan dificil, inconscientemente ta cuminsa recorda nan como mas pio cu e realidad.
Psicologonan ta bay asina leu di considera memoria humano como fragil, inventivo y capaz di completamente ‘rewrite’ e pasado di un persona.
Testigo
Banda di e fenomeno di memorianan ‘flexibel’, e ser humano tambe tin su ‘fayonan’ ora ta trata di observacionnan haci cu e sentidonan humano. Por ehempel, loke bo a wak of scucha.
E conocido cientifico Neil deGrasse Tyson a remarca, a base di investigacion, psicologia y experiencia cu haci experimentonan scientifico, cu un di e metodonan mas malo pa colecta prueba, ta a base di testigonan (eyewitness testimony). DeGrasse Tyson ta considera e sentidonan humano como un di e pio 'instrumentonan' existente pa colecta data.
Mientras cu den ciencia no tin hopi confianza den observacionnan haci cu sentidonan humano, den un corte hudicial, declaracionnan di testigo por carga hopi peso. Algo cu DeGrasse Tyson ta considera preocupante. Den practica tin hopi ehempel di casonan den cual acusadonan cu a wordo condena, pa gran parti a base di testigo, despues di a bay sera a wordo declara inocente a base di testnan di DNA. ambe tin indicacionnan cu ta posibel pa influencia e memoria di un testigo a base di e forma cu e testigo ta wordo cuestiona. Por ehempel, por medio di aplica metodonan sugestivo y manipulativo durante e cuestionamento.
Naturalmente tur esaki no ta significa cu semper nos memoria ta faya nos. Pero ta bon pa sa cu ta posibel cu un memoria no ta cuadra (completamente) cu e realidad, a pesar di ta convenci di e memoria adapta.


text:
Di profundo di nos curason nos ta gradici tur hende cu di un of otro manera a mustra atencion, amor y cariño durante bida, fayecimento y despedida di nos querido casa, tata, welo y ruman:
Pedro Hilarion Maria
Boso muestra di atencion ta di hopi aprecio y un gran sosten pa nos. Un danki na un y tur cu a manda carchi, krans, whatsapp, email y a hasi yamada nan telefonico.
Tambe na Aurora Funeral Home pa cu su bon servicio y atencion.
Alabes nos kier a invita pa 3 Santo Sacrificio di misa
cual lo tuma lugar na Misa Inmaculada Concepcion
na Sta Cruz:
Diabierna, 25 November 2022 pa 7PM
Diadomingo, 27 November 2022 pa 8AM
Diabierna, 02 December 2022 pa 7PM
Boso presencia lo ta altamente aprecia.


text:
Tin vários grupo -te ainda den relativo silensio – na hopi parti di Kòrsou kòmbersando riba i konsiderando e opshon pa integrá den Hulanda/Oropa. Sea ‘opshon BES’, ‘UPG’, ‘provinsia’ òf ‘munisipio’. Kisas mas palpabel ta ku hendenan ku algun tempu pasá tabata tur-tur ku outónomia, awor ta faboresé integrashon. Pakiko? A mal manehá nos outonomia i no a kumpli ku e promesa di bienestar pa pueblo. Konsekuentemente tin un falta di konfiansa den nos hende i institutonan.
Paradòksalmente e mesun falta di konfiansa den nos hendenan a pone ku e opshon di integrashon te ainda tabatin mas popularidat den referèndumnan ku den elekshon. Partidonan ku ta propagá integrashon no a logra presentá un bon programa ni hende kapasitá pa bende e opshon. Sea nan ta bisa ku nos tin derechi riba tur mangel di Hulanda/Oropa sin mester kumpli ku e debernan di Hulanda/Oropa, òf simplemente no ta kapta e esensia di integrashon. Kon otro por splika ku un partido pro-integrashon den Oropa (via UPG) por kampañá pa fòrsa pone un spiral den vágina di sièrto muhénan pa nan no haña mas yu?
Komo oradó na un konferensia di èksperto na Hulanda (2004), mi a atvertí kontra di e pensamentu (di entre otro dr. Mito Croes, dfm) ku si integrá den Oropeo, nos por negoshá tur tipo di ‘eksepshon’). Falta hopi informashon promé tuma un paso responsabel pa integrashon.
Si proponentenan di integrashon presentá hende serio i konfiabel ku transparentemente por splika tur bentaha i desbentaha di integrashon, e opshon lo tin mihó resultado na siguiente elekshon(nan).
Finalmente un atvertensia na ‘de politiek’. Bisti dashiki, mara bunita lensu di tela ‘kente’ na kabes, grita West Indische Compagnie no ta yuda outonomia. Si sigui maltratá nos outonomia dor di inkapasidat i ‘gràpsologia’ flagrante enbes di karga responsabilidat, sa ku boso ta oumentá e chènsnan di integrashon.
Willemstad, Kòrsou


text:
Paraguana: Diasabra algo prome cu 4’or di atardi na altura di Paraguana 11, un auto a bolter, den e auto tabata tin un mama cu su dos yiunan, mesora a pidi pa presencia di polis y ambulance. Esnan na e sitio a core kibra e windshield pa asina saca e mama cu su yiunan for di e auto.
Na yega polis a bin topa enberdad cu un Ford Everest blanco gebolter di banda. E dama cu tabata tras di stuur a splica polis cu e la bay hala pa un auto cu tabata biniendo di direcion contrario, pero mirando cu e caminda ta hopi smal, e la dal contra un baranca canto di caminda y a bolter den banda cu su auto.
Dos ambulance a presenta na e sitio y a trata e victimanan cu tabata levemente herida.


text:
Kralendijk – Frakshon Demokrat ta ekspresá disgusto i desaprobashon kompleto pa ku e trato preferensial, kontra lei i regla, ku Kolegio Ehekutivo ta duna Chogogo Beach & Resort den e proseso pa e resòrt haña e pèrmit ambiental ku nan falta pa traha un bich artifisial i habri nan portanan. Na mes momentu e Kolegio ta ofresé kondishonnan limitá na un empresario lokal pa bende pastechi riba Malekon.
Na komienso di oktober último e Direktorado di Supervishon i Mantenshon di Lei den koperashon ku Stinapa a para konstrukson di e bich artifisial na Chogogo Beach & Resort i a duna nan un but pa motibu ku a konstatá ku e resòrt no tabatá disponé di e pèrmit ambiental nesesario pa por basha santu artifisial pa traha e bich. E pèrmit ta pa garantisá ku e santu no ta kousa daño na e koralnan. Apesar di e òrdu pa stòp, e propietario a sigui ku e trabounan manera nada no a pasa, mustrando di e manera aki ku e NO ta respetá nos naturalesa ni e lei i regla vigente pa protehá esaki. Frakshon Demokrat tin asta entendí ku e propietario a menasá e ambtenar di e direktorado pa e echo ku a para e trabounan. Kiko lo mester pasa ku e propietario ku a hasi e menasa aki, Frakshon Demokrat ta puntra. Despues di esaki gezaghèber a bai sinta na mesa ku e propietario pa yega na un ‘solushon’ pa ku e situashon.
Ta inaseptabel pa Frakshon Demokrat ku Gezaghèber, despues di e reunion ku Chogogo Beach & Resort, a sigui mete su mes ku e asuntu aki i a duna òrdu na Stinapa i ambtenarnan di e direktorado ariba menshoná pa no para e konstrukshon i no duna e but, pues pa no kumpli ku e lei i regla vigente. Por a lesa tambe den medio di komunikashon ku gezaghèber, na nòmber di Kolegio Ehekutivo, a ordená e Direktorado di Planifikashon i Desaroyo oralmente pa sòru pa duna e resòrt e pèrmit ambiental mas rápido ku ta posibel pa asina nan por a habri promé di desèmber último. Komo ku e resòrt a entregá e petishon pa e pèrmit 17 di novèmber último, lo tabata imposibel pa nan risibí e pèrmit promé ku 1 di desèmber.
Komo chèri riba e bolo di violashon di lei i regla, Frakshon Demokrat a tuma nota tambe ku Kolegio Ehekutivo posibelmente a duna Chogogo Beach & Resort un dekreto oral di toleransia ku a hasi posibel pa e propietario tòg por a sigui hasi e trabou sin ku nan ta kumpli ku lei i sin ku e palabrashon ta poné riba papel. Pa e frakshon konsientemente Kolegio Ehekutivo ta disidí pa hasi e palabrashon aki skondí pa asina esnan ku tin interes i/òf por tin daño dor di e dekreto, no sa nada i no por entregá un keho kontra di e desaroyo aki tampoko. Frakshon Demokrat: si en realidat Kolegio Ehekutivo ta goberná na bienestar di e pueblo aki, kon por ta ku nan ta hasi kosnan skondí pa asina e komunidat no haña sa?
Frakshon Demokrat ta kondená i ta haña insólito ku Chogogo Beach & Resort no ta kumpli ku lei i regla, i riba dje Gezaghèber, ku tin e tarea prinsipal pa wak si gobernashon ta kumpli ku lei i regla, mes ta pidi su trahadónan pa nan no kumpli ku esaki pa asina faboresé e propietario di e resòrt. E frakshon ta sigui enfatisá ku leinan tei i ta konta pa tur hende. Ta manera ku ta Kolegio Ehekutivo ta disidí pa ken sí i pa ken nò lei ta konta i ku esaki ta dependé di kuantu sèn un hende tin den su saku. Manera a pasa resientemente: un boneriano ta para kantu di awa bende su pastechi (Pastechi & More), un hende ta reklamá i mesora e direktorado di Mantenshon i Supervishon di Lei ta bai kit’é pa e para otro kaminda; aparentemente pasobra e ta un boneriano. Aki banda ta traha un resòrt, e no ta kumpli ku lei i regla, tur hende ta reklamá i Gezaghèber ta duna òrdu pa laga nan sigui traha trankil. E diferensia ku tin ta esun ta un boneriano humilde ku ta traha pa e kome, e otro ta un mionario. Frakshon Demokrat: Nos tin un problema fundamental!
Pa e frakshon e motibu tras di e aktitut di Kolegio Ehekutivo ta kompletamente robes, no ta aseptabel i no ta kuadra ku e liñanan di bon gobernashon. Esaki ta mal maneho ku ta duna a lo menos un muestra di mal intenshon. Frakshon Demokrat en todo kaso lo bai atendé seriamente ku Kolegio Ehekutivo tokante di esaki durante di e reunion di Konseho Insular públiko ku nan a pidi i ku lo tuma lugá djamars awor 7 di desèmber pa 7’or di anochi.


text:
ORANJESTAD, Aruba – Departamento di Salubridad Publico (DVG) a invita Natalia Casas y Katherina Vizcaychipi expertonan di Pan-American Health Organization (PAHO) pa bin Aruba y yuda den desaroya un Programa Nacional di vigilancia y Control di Enfermedadnan Zoonotico. Bou di enfermedadnan zoonotico nos ta conpronde tur enfermedad cu por wordo transmiti di bestia pa hende.
Natalia Casas, coordinador di e proyecto a indica cu DVG a invita nan pa asina traha hunto riba un programa di enfermedadnan zoonotico. Ta hopi importante pa tin un bista real di e situacion na Aruba na e momentonan aki pa por traha riba un programa di vigilancia, monitor y control di e enfermedadnan aki. Tin reunionnan a tuma luga cu e instancianan concerni cu mester participa den e plan aki di vigilancia y control. A bishita Departamento di Salud su diferente seccionnan y tambe Departamento di Agricultura Cria y Pesca, algun cunucu unda tin criadero di bestia como tambe e veterinarionan priva.
Dr. Wilmer Salazar, medico microbiologo y alaves consehero medico di DVG a sigui bisa cu teniendo na cuenta cu rond mundo tin cambio di clima y tin e parti turistico unda e personanan ta bishita regionnan salvahe of paisnan exotico cu e consecuencia cu un persona of bestia por trece un of otro enfermedad cu lo por ta un peliger pa nos habitantenan, incluso pa nos turismo, DVG conhuntamente cu PAHO via un acuerdo di cooperacion cu tin, a incorpora e parti di vigilancia y control di e malesanan cu ta wordo transmiti di bestia pa hende yama zoonosis.
E experto a agrega cu na Aruba tin hopi bestia domestico manera cacho, pushi, parha, y tambe otro cu ta pa cria y bestianan salvahe cu por tin enfermedad cu ta representa un peliger pa ser humano. E programa aki cu ta bay wordo implementa ta pa monitor y vigila cua enfermedad lo por afecta e ser humano y asina por contene e enfermedad na un manera lihe.
Segun Dr. Salazar, entre e enfermedadnan aki tin rabies. Na Aruba no tin rabies, pero mester sigui vigila. Tin bestianan cu lo por drenta e isla na un manera ilegal, por ehempel door di contrabando y mester tin bista riba esaki. A indica cu e mascotanan tambe por tin enfermedad cu por afecta e hende cu e ta biba cun’e manera scabies, problemanan di parasito intestinal. Asina tin mas otro sorto di malesa procedente di bestia cu lo por representa un peliger pa hende.


text:
Ora cu un persona scoge pa ta un politico, bo ta scoge pa subi un plataforma publico caminda bo ta haci e compromiso pa representa e pueblo. Pa bo por representa bo comunidad den un forma digno, bo mester por sa con ta bayendo cu bo pueblo. Ora mi scucha algun mandatario papia y declara cu “cos ta bon”, mi ta puntra mi mes, pa ken cos realmente ta bon?
Pobresa serio
Aña pasa, Cruz Cora a informa e comunidad cu e nivel di pobresa na Aruba ta alarmante mirando cu cada dia nan ta ricibi peticion pa pakete di cuminda y tambe paña. Esaki mester tabata un “warning sign” pa asina actua liher pa trata di combati pobresa, mirando cu un instancia di crisis mes ta anuncia cu e nivel ta alarmante. E comunidad mester realisa cu pobresa ta algo serio y por pasa cu cualkier persona. Durante campaña, mi a conoce hopi famia cu ta comparti nan precupacion pa Aruba su situacion financiero, cu ta den un estado critico actualmente. Hopi famia ta biba den pobresa y ta anhela pa un alivio, pa asina por haya e forza pa por mantene nan famia den un ambiente trankilo y felis.
Apoyo y sosten
E prome stap pa soluciona un problema, ta pa acepta cu e problema ta existi y como candidato hoben ariba lista di MEP, mi ta cla y dispuesto pa traha duro pa percura pa ningun mucha mester bay scol cu hamber. Como mama hoben, mi kier apoya y sostene otro mamanan, pa asina nan no mester pasa nan dia ta preocupa si mayan cos lo drecha.
Cu bo sosten, lo mi traha pa brinda oportunidad na personanan pa siña y desaroya nan mes pa asina hunto nos crece y sigui bay padilanti.


text:
WILLEMSTAD - Djaluna 29 di ougùstùs próksimo EU-Desk Curaçao huntu ku DutchCulture i Creative Europe Desk NL ta organisá un workshop grátis pa tur persona i organisashon lokal interesá pa haña mas informashon tokante posibilidat di sosten i fondonan di union oropeo disponibel pa nos sektor kultural i kreativo.
E workshop ta tuma lugá di 4’or pa 5:30’or di atardi, ariba na Plasa Rondó, Punda.
Durante e workshop akí, lo tin entre otro un seshon tokante kiko e programa di Creative Europe ta enserá i tokante sosten di DutchCulture na persona i instansianan riba tereno di kultura. Prins Bernhard Cultuurfonds pa Karibe tambe lo tene un seshon durante e workshop tokante nan áreanan di trabou, posibilidatnan di finansiamentu i tambe tokante nan ròl komo punto di konekshon pa e fondonan kultural di Hulanda. Despues di e workshop, ta sigui oportunidat pa esnan presente konektá i kombersá mas ku otro.
DutchCulture ta un organisashon enfoká riba konosementu i ‘netwerk’ riba tereno di kolaborashon kultural internashonal den Reino. E organisashon akí, ta proveé informashon, konseho i training pa tantu persona komo organisashonnan den e sektor kultural i kreativo pero tambe gobièrnunan i personanan den puestonan diplomátiko ku tin ambishonnan internashonal. Tambe, DutchCulture ta konektá profeshonalnan kreativo, organisashonnan i gobièrnunan di Reino den kuadro di kolaborashon internashonal.
Creative Europe Desk NL, ta kai bou di Dutch Culture. Creative Europe Desk NL ta e punto di informashon i konseho den Reino pa e programa di sosten di 7 aña pa sektor kultural, kreativo i oudiovisual, Creative Europe.Creative Europe Desk NL ta konsehá e sektor kultural, kreativo i oudiovisual kiko ta tur e posibilidatnan ku e programa Creative Europe ta ofresé pa nan por yega na fondonan Oropeo, pero tambe nan ta ofresé yudansa pa skirbi un petishon pa un di e fondonan disponibel. Dianan 29 te ku 31 di ougùstùs próksimo, dos representante di Creative Europe Desk NL, sr. Jelle Burggraaff i sr. Albert Meijer, lo ta di bishita na Kòrsou i e Workshop ku lo tuma lugá djaluna 29 di ougùstùs tambe ta forma parti di e bishita akí.
Mas aleu, durante di e bishita di e representantenan di Dutch Culture i Creative Europe Desk NL, EU DESK Curaçao i Ministerio di Desaroyo Ekonómiko (MEO) a hasi posibel pa e representantenan akí por hiba kombersashon tambe ku tantu representantenan komo esnan responsabel pa traha maneho riba tereno kultural i kreativo aki na Kòrsou i asina deliberá mas aleu tokante koperashonnan kultural internashonal i posibilidatnan di finansiamentu for di Union Oropeo.
Tur persona i organisashon interesá pa partisipá na e workshop djaluna 29 di ougùstùs awor, mester registrá via di e página di Facebook di EUDESK CURACAO òf tuma kontakto ku MEO via This email address is being protected from spambots. You need JavaScript enabled to view it. òf via 462-1444.


text:
Minister Glenbert Croes: Aruba ta nos tur Ministerio di Asunto Social y Labor un biaha mas a organisa su proyecto Bus di Alegria.
Minister Glenbert Croes: Aruba ta nos tur
Dialuna cu a pasa tabata un dia grandi unda cu Ministerio di Asunto Social y Labor un biaha mas a organisa su proyecto Bus di Alegria.
Un iniciativa di Bureau di e Mandatario conhuntamente cu Kuko Kunukoo, Fofoti Tours y AGW Tours, cu ocho bus transportando 376 hende en total, a pasa un mainta di recorido rond di nos isla.
Un mainta di sonrisa y hopi alegria cu a termina na Parke Jaburibari bou musica, entretenimento unda cu tur participante a haya un almuerzo ofreci pa Galloway Corporation.
Na salida di e recorido, Minister Glenbert Croes a bay pa desea nos hendenen special bon ora di caminda. Na yegada Minister President di Aruba a bay encontra cu nan na Parke Jaburibari pa culmina e mainta di alegria.
“Un cooperacion entre Gobierno y Comercio, un proyecto cu ta demostra cu e ser humano ta central. Cu inclusion di nos hendenan special ta crucial. Un gesto cu cual nos kier demostra cu nan ta hopi importante pa nos. Cu nan cuido ta primordial pa nos. Y ohala cu e amor aki cu nos tin pa nan, por contagia nos comunidad pa hunto nos logra lo maximo pa nan”, tabata palabranan di Minister Glenbert Croes.


text:
Katoliko
Papa Francisco: E tarea esensial di Iglesia ta resa i eduká na resa
Pa MERCEDES DE LA TORRE | ACI Prensa
Durante e oudiensia general di djarason e 14 di aprel, Papa Francisco a destaká ku e tarea esensial di Iglesia ta “resa i eduká na resa” i a atvertí ku ora demoño “ke kombatí Iglesia, e ta hasié promé tratando di seka su fuentenan, strobando nan pa resa”.
“E tarea esensial di Iglesia ta: resa i eduká na resa. Transmití di generashon en generashon e lampi di fe ke zeta di orashon. E lampi di fe ku ta iluminá… pero ku únikamente por bai padilanti ku e zeta di fe, al kontrario, ta paga. Sin e lus di e lampi aki nos lo no por mira e kaminda pa evangelisá; nos lo no por mira e kaminda pa kere bon, nos lo no por mir kara di e rumannan na kua aserka i sirbi; nos lo no por iluminá e kamber unda nos ta topa den komunidat… Sin fe, tur kos ta kai; i sin orashon, fe ta paga. Fe i orashon huntu, no tin otro kaminda. Ta pesei Iglesia, ku ta kas i skol di komunion, ta kas i skol di fe i di orashon”, Papa a splika.
Den su katisashi dediká na e tema di “Iglesia maestro di orashon” e Tata Santu a rekonosé ku “e kustumber di fe no ta inmediato, e ta desaroyá ku nos, e no ta rígido, e ta krese, tambe atraves di momentonan di krísis i resurekshonnnan” i a añadí ku “en bèrdat, e no por krese sin momentonan di krísis, pasobra krísis ta laga bo krese. E ta un moda nesesario pa krese, drenta den krísis”.
Papa enkurashá pa kòrda e orashonnan siñá durante infansia den famia i, despues, e enkuentronan ku otro testigunan i maestronan di orashon.
Despues, e Tata santu a señalá ku “respirashon di fe ta orashon: nos ta krese den fe tantu manera nos ta siña na resa” i a agregá ku “despues di sierto pasashinan di bida, nos ta realisá ku sin fe nos lo no por a logr’é i ku orashon tabata nos forsa. No únikamente e orashon personal, sino tambe esun di e rumannan i di e komunidat ku a kompañá i sostené nos, di e hendenan ku nos konosé i di hendenan kua nos ta pidi pa resa pa nos”.
Den e liña aki, e Pontífise a suprayá ku den Iglesia “komunidatnan i gruponan dediká na orashon ta floresé kontinuamente” i a rekordá e personanan ta sinti “e yamada na hasi di orashon e akshon prinsipal di nan dianan”.
“Den Iglesia tin monasterio, kombento, ermita, kaminda ta biba personanan konsagrá na Dios i ku hopi be ta kombertí den sentronan di e brio spiritual. Nan ta sentronan di komunidat di orashon ku ta bria spiritualidat. Nan ta oásis chikí den kua ta kompartí un orashon intenso i ta konstruí e komunion fraterno dia pa dia. Nan ta sélula vital, no únikamente pa e kose eklesial sino pa sosiedat mes… Resa i traha den komunidat ta hiba mundu padilanti, e ta un motor”, el a afirmá.
Den e sentido aki, Pa a splika ku “tur kos den Iglesia ta nase den orashon i tur kos ta krese danki na orashon” i a alertá ku “ora e Enemigu, e Maligno, ke kombatí Iglesia, e ta hasié promé tratando di seka su fuentenan i strobando boso pa resa”.
“Por ehemplo, nos ta mir’é den sierto grupo ku ta pone nan mes di akuerdo pa ehekutá kambionan den bida di Iglesia, tur kos ta organisashon, medionan ku ta informá, pero no ta mira orashon, no ta resa: ‘nos mester kambia esaki, nos mester tuma e desishon aki ku ta poko fuerte’. E proposishon ta interesante, e ta interesante, únikamente ku diskushonnan, únikamente ku medionan, pero unda orashon ta?”, atvertí Papa.
Di e moda aki, e Tata Santu a resaltá ku “orashon ta loke ta abri en porta pa Spiritu Santu kende ta esun ku ta guia bai padilanti. Kambionan den Iglesia sin orashon no ta kambionan di Iglesia, nan ta kambionan di grupo” i a añadí ku “si stòp ku orashon, pa un momento ta parse ku tur kos por sigui padilanti manera semper, dor di flohedat, pero poko despues Iglesia ta realisá ku el a kombertí su mes den un ènvelòp bashí, di a pèrdè e eje di apoyo, di no ta poseé mas e fuente di kalor i di amor”.
Forsa di santunan
Di otro banda, Papa a destaká ku forsa di santunan ta e orashon kende “semper nan ta saka di e ‘pos’ eterno di mama Iglesia. Ku orashon nan ta alimentá e vlam di nan fe, manera nan tabata hasi ku zeta di e lampinan. I asina nan ta bai padilanti kanando den fe i den speransa”.
“Santunan, ku hopi be na wowo di mundu ta konta poko, en realidat ta esnan ku ta sosten’é, no ku armanan di plaka, di poder, di medionan di komunikashon, sino ku armanan di orashon”, Papa a bisa.
Den e liña akí, e Tata Santu a rekonosé ku “muhénan i hòmbernan santu no tin un bida mas fásil ku otronan, es mas, nan tambe tin nan problemanan oa konfrontá i, ademas, hopi be nan ta opheto di oposishonnan”.
Finalmente, Papa a indiká e importansia pa resa ku perseveransia, sin kansa, pues “e lampi di fe lo ta sende semper riba tera miéntras tin zeta di orashon. E ta loke ta hiba nos fe padilanti ku ta hiba nos pober bida, debil, pekador, padilanti”.
Ta pesei, e Tata Santu a invitá pa puntra nos: “mi ta resa? Nos ta resa? Kon ami ta resa? Mi ta resa manera lora òf mi ta resa ku e kurason? Kon ami ta resa? Mi ta resa sigur ku mi ta den Iglesia i mi ta resa ku Iglesia òf mi ta resa segun mi propio ideanan òf mi ta hasi pa mi ideanan sea ‘orashon’? Esaki ta un orashon pagano, no kristian”.
Katoliko
Papa Francisco ta pidi saserdotenan “ser adikto na e enkuentro ku Hesus” i no na e selular
Djaluna 28 di novèmber 2022 Papa Francisco a risibí den oudiensia e miembronan di e Colegio Pío Latinoamericano, na kende el a pidi pa evitá el selular i no lubidá “d bolbe na djE, kada anochi, despues di un fis largu di lucha i kansansio”.
Durante su diskurso na e saserdotenan latinoamerikano den Roma, Papa Francisco a proponé komo ehemplo e imágen di San Andres, un di e promé disípulonan di Hesus, di kua fiesta nos ta selebrá 30 de novèmber.
Basá riba su ehemplo, el a pidi esnan presente ps diariamente renová “e enkuentro ku Señor, laga nos kompartí su Palabra, laga no keda den silensio dilanti di djE pa mira kiko E ta bisa nos, kiko E ta hasi, kon E ta sinti, kon E ta keda ketu, kon E ta stima”.
“Lag’é ta ‘Verbo’ den nos bida i, si ta permití mi usa e imágen, lag’é ta ‘uni’ den nos i atraves di nos”, E Tata Santu a pidi.
“Mare Hesus tin bos aktivo den kada un di nos desishonnan! Nos ta su ministronan, nos ta pertenesé na djE i El a yama nos pa ta kunÉ. Esaki ta loke ta nifiká ser su disípulo”, Papa a bisa despues.
Disípulo i misioneronan
Tambe el a señalá ku San Andres a kombertí den e promé “misionero” i a invitá esnan presente pa sigui su ehemplo.
“Tambe nos rumannan ta spera nos, espesialmente esnan ku ainda no a eksperimentá e amor i miserikòrdia di Señor, p’asina ku nos ta anunsiá na nan e Bon Notisia i nos ta kondusí nan na djE, Papa a sigurá.
“Sali, laga nos move, hiba e alegria di Evangelio, esaki ta ser misionero”, el a splika.
Mas despues, Papa a papia di e verbonan “ta” i “sali” i a sigurá ku “esaki ta e sentido di nos bida”.
“Ta trata di un kaminda di ida i buèlta, – Papa a kontinuá-, ku tin Hesus komo punto di salida i di yegada”.
E Tata Santu a pidi esnan presente pa “no lubidá di ta ku Hesus i sali na anunsi’é ta tambe di ta ku esnan pober, ku migrantenan, ku enfermonan, ku presunan, ku esnan mas chikí i lubidá di e sosiedat, pa kompartí bida ku nan i anunsiá na nan e amor inkondishonal di Dios”.
“No sea adikto na selular”
Papa Francisco a pidi esnan presente pa no lubidá “di bolbe serka djE, kada anochi, despues di un dia largu di lucha i kansansio -pero kuidou, serka djÉ, no na e pantaya di un selular-, pa deskansá un ratu den su presensia i kont’É tur loke boso a biba”.
“Ta duel mi hopi ora mi mira ku un saserdote bon, trahadó, ta kansa i ta lubidá di bai na e tabernakel i ta bai drumi pasobra e ta kansá. E tin rason, e mester drumi, pero promé kumindá”, Papa a atvertí.
“No sea ònbeskòp… Òf kuantu biaha boso ta skapa den e pantaya di un selular? E pantaya di e selular ta yena nos ku kosnan”, Papa a kontinuá.
Ta pesei, el a pidi pa “no ser adikto” na selular, ya ku ta “diverso paso ku ta bai kitando e forsa di bo”.
“Sea adikto na e enkuentro ku Hesus, E sa loke nos mester i tin un palabra pa bisa nos den kada okashon”, el a sigurá.
E “pèst” di klerikalismo
Por último, e Tata Santu a animá e saserdotenan latinoamerikano pa “nunka no negoshá pastoralidat”.
“No kai den klerikalismo, ku ta un di e pió pikánan. Sea mashá atento, klerikalismo ta un forma di mundanidat spiritual”, el a señalá.
“Klerikalismo – Papa a kontinuá -, ta falsu, ta korupto i ta hiba bo na un korupshon, un korupshon rígido, ku nanishi na laira ku ta apartá bo di e pueblo i ta laga bo lubidá e pueblo for di kua abo ta bini”.
Papa Francisco a splika di bira “mas ekskisito” ta nifiká kai den “e pèst di klerikalismo” i alehá bo mes di e pueblo di Dios.
Por último, el a pidi Nuestra Señora de Guadalupe “pa e yuda nos riba e kaminda di disipulado-apostolado ku ta bai na konfigurando nos ku su Yu, ku ta kompañá nos riba e ruta vital di ida i buèlta”.
Colegio Pío Latinoamericano
E Pontifisio Colegio Pio Latino Americano a ser fundá pa e saserdote chileno José Ignacio Víctor Eyzaguirre, dia 21 di novèmber 1858.
Ta trata di un kas di formashon pa saserdotenan studiante di henter e Diósesis di Amérika Latino ku ta deseá na hasi estudionan di speshalisashon na Roma.
Katoliko
Konsehonan pa pordoná
1 – Libra bo mes di pasado
Un di e prinsipal motibunan pa pordoná ta di laga pasado di nos bida bai. Ku esaki mi no ke bisa ku nos mester lubidá pasado, òf kit’é di nos mente. Pordoná no ta nifiká lubidá, e ta nifiká rekordá sin doló. Nos tur tin memoria, i eksperensianan di bida keda grabá den dje, pero ora nos pordoná, nos ta kibra un kadena ku ta mantené nos mará na pasado, librando nos di resentimentu i doló, lagando kaminda kla pa biba den presente.
2 – Laga lòs di ta víktima
E víktima semper mester di un viktimario, e ta atraé. Legumai e papel di víktima, ta un paso importante pa pordoná. E víktima no ta interesá den pordoná, pasobra lo ta kita di dje motibu di su lamentonan. Rekonosé nos víktima ta semper kuminsá na dominá nos poder. E víktima ta bisa: “Ta dikon e kos aki a pasa nèt ku ami, ku ta un persona asina bon?”, Miéntras ku esun ku ta konektá ku su poder ta bisa: “Kiko mi mester siña di e situashon aki?”. Tin un gran diferensia den e forma di enfoká e problema. Asina ta ku, for di awe kuminsá na afirmá: “Ami … ta un persona poderoso”.
3 – Renunsia na krítika i na huisio
Ora nos ta husga otronan, nos ta lubidá por kompleto di e esensia dibino ku tur ser humano ta karga paden di dje. Tin kompashon no ta mesun kos ku sinti lástima pa otronan, esaki ta arogansia. Kompashon ta komprendé ku, sigur e otro persona ku a kometé un ofensa kontra di bo, probablemente no tin un bida felis. Nos no sa e motibu pakiko el a komportá su mes di e manera ei i su situashon emoshonal den tal momento . Esaki no ke men ku nos mester ta di akuerdo ku su akshonnan.
4 – Libra bo mes di pensamentunan negativo
Segun sientífikonan nos tin 60.000 pensamentu riba kada dia i mayoria di nan ta enfoká nan mes den loke nos no ke. Tin hopi manera pa “kontrolá” pensamentunan negativo i e forma mas práktiko i simpel di hasié ta di re – direkshoná pensamentunan den loke sí nos ke. Otro hèrmènt mashá poderoso ta afirmashon, nos por sustituí un pensamentu negativo pa un afirmashon positivo, por ehèmpel: “Nunka lo mi pordoná tal hende …” , Ta mihó pensa: “Ami … ta pordoná tal hende… kompleto i di forma amoroso”. Pordoná ta un trabou di purifikashon, ora nos disidí di hasié, nos pensamentunan ta bira mas leve.
5 – Siña di eksperensianan negativo
Den kada situashon negativo tin un banda positivo. Kòrda ku e pregunta korekto ta: Kiko mi mester siña di e situashon aki? Si nos logra komprondé kua ta e siñansa , nos ta hasi un salto grandi den nos proseso di kresementu personal. Sino … nos lo keda pegá den e víktima, i nos lo pasa hopi tempu, stanká den nos evolushon.
6 – Permití pa otro tin rason
Ta mihó ser felis ku tin rason. Dikon semper nos ke tin rason? Dikon semper nos ke gana? Ora un hende bisabu ku shelu ta bèrdè, na lugá di pleita òf ke imponé bo forma di mira kos, evitá diskushon i dun’é rason. Abo sa ku shelu ta blou, pero loke abo no sa ta e motibu pa kua e otro persona ta hasi e afirmashon akí. Kisas e ta daltóniko, kisas únikamente e ke fastidiá. Na momento ku bo duna e otro persona rason, su intenshonnan ta pèrdè forsa i bo ta evitá un diskushon. Kòrda esaki : “Ora un no ke, dos no ta bringa.”
7 – Buska bo pas interior
Nos ta infelis ora nos no ta na pas. Tin hopi manera pa rekuperá pas: Meditá, skucha músika, hasi afirmashon … Pero tin un ku ta masha efektivo: PORDONÁ. Ora nos pordoná nos ta sinti un sensashon di alivio, manera si nos lo a kita un karga for di riba nos. E akshon aki ta produsí pas interior; al kontrali, resentimentu, renkor, ta deskonektá nos di pas. Si nos ke un mundu mihó inevitablemente nos mester kuminsá na nos mes.
8 – Rekonosé ku abo ta un ser di Lus
Ta mashá importante rekonosé ku abo ta un ser di lus, un Yu di Dios. Mira den wowo di otro, Dios tei einan, no ta importá loke e persona ei ta, Dios ta einan. Den algun kaso ta difísil rekonosé e lus den e otro .Maske e ser akí a kometé fayonan den su bida, su esensia ta sigui siendo mesun kos: un ser di lus, ku pa sirkunstansianan di bida a tuma un kaminda “robes”, yenando su mes ku skuridat, no pa esaki ta keda sin ta un yu di Dios.
Rekonosé e lus den otronan ta un akto di amor.
Katoliko
Deskubrí temporada di Atvènt
Ya kaba nos ta serka di drenta e di dos siman di Atvènt. Nos sa kaba ku Atvènt ta e temporada ku ta kuminsá kuater djadumingu promé ku Pasku (di nasementu). Ya pa algun shen aña , Kristiannan a usa e temporada aki pa rekòrdá binimentu di Kristu, I pa prepará nan mes pa e gran fiesta di Pasku (di nasementu) Ta muchu mas ku djis un pida historia. Pues, pakiko nos ta selebrá Atvènt? Selebrando e temporada di Atvènt por yuda nos awe di sigui Kristu ku mas fieldat na por lo ménos tres manera.
Atvènt ta yuda nos di focus riba Hesus.
Nos tur a yega di skucha e ekspreshon hopi usá: “Jesus is the reason for the season”. Ni maske ta trata aki di un ekspreshon hopi usá, e ta kontené manera un prenda di bèrdat. Un di e motibunan pakiko e ta eksistí ta pa demostrá ku ta trata muchu mas ku un kantidat di aktividat mundano, kompra I fiesta ku ta stroba e focus riba Hesus. Selebrando Atvènt ta rekòrdá nos kada bes di nobo sea diariamente òf semanalmente pa medio di Santa Skritura ken Hesus ta I kiko El a hasi pa nos na momentu ku El a bin na mundu.
Atvènt ta yuda nos di duna honor na Hesus.
E palabra Atvènt ta nifiká e binimentu di un persona òf algu importante. Ora un evento importante manera por ehèmpel graduashon di un hende den kualkier parti di siensia òf kisas un fiesta di matrimonio ku ta pendiente, nos ta traha duru pa tur kos ta perfekto. Ora un persona importante ta bin bishitá nos kas, nos ta traha duru pa ta bon prepará pa su binida, di moda ku esaki lo ripará ku e ta importante pa nos. Nos ta planeá e menú I dekorashonnan; nos ta limpia kas I kòrta e yerbanan rònt kurá. Nos no ta warda te na e último minüt òf prepará algu den purá. Similarmente, selebrando Atvènt ta yuda nos di duna Hesus tur atenshon nesesario I focus ku E ta meresé. Dor di fiha nos atenshon riba Hesus durante e temporada aki, I no djis na momentu di e anochi ku nos ta selebrá Pasku (di nasementu) nos ta duna Kristu e honor ku ta kuadra mas tantu posibel ku e fieldat nesesario ku nos mester demostrá.
Atvènt ta yuda nos di kòrda ku Hesus ta bolbe bini bèk.
Atvènt no ta solamente un selebrashon di e promé binida di Kristu komo un yu resien nasí; e ta tambe un rekordatorio ku e regreso di Kristu tin ku sosodé ainda. Meskos ku e pueblo di Dios tabata warda riba e promé binida di e Mesias, Su pueblo, esta nos tur awor ta warda riba e regreso di nos Salbador. E kuater simannan di Atvènt te rekòrdá nos riba tur dos di e binídanan. Den e promé dos simannan, e lekturanan di S.Skritura ta duna un bista adelantá riba e di dos binida di Kristu I ta mustra nos riba e importansia di ta prepará pa Su regreso.E di tres I di kuater siman ta wak atras I ta yuda nos kòrda e eksitashon I espektativa ku e speransa riba binida di e Mesias a nifiká pa e Hudiunan di tempunan di antaño. Semper tabata importante pa e pueblo di Dios pa rekòrdá ku Dios tabatin sierto intenshon, I nos mester biba den espera kiko E lo hasi na momentu ku E bin atrobe.
Den nos mundu tin tantu kos ku por okupá nos atenshon. E temporada di Pasku (di nasementu) ta un di e temporadanan mas eksitante di aña, pero e ta tambe un temporada ku mas ta distraí durante aña. Hasta pa esnan ku ke ta mas di focus riba Hesus,ta difísil pa logra esaki. Dor di selebrá Atvènt, nos ta rekonosé ku selebrá Hesus ta mas ku djis un anochi I e dia siguiente.E “kon” pa selebrá Atvènt no tin tantu importansia kompará ku e manera ku bo ta konektá ku Kristu Hesus. Pues loke por yuda hopi ta, di krea tradishonnan spesial komo famia I krese huntu den e persona di Hesus. Laga nos ta un pueblo ku ta rekonosé e amor I generosidat grandi di Dios pa su pueblo kada dia durante e temporada di Atvènt.
Daily Nobo
Kuater ganadó di Televishon di 55″ di Coca-Cola su Kampaña di ‘World Cup’
Montaña ta bai sende lus pa di 19 biaha
Minister a basha’bou riba Jardim & Bearing Point!
INVESTIGASHON DI SOAB PA SERVISIO A PRESTA NA SERVISIO DI IMPUESTO
Proyekto di televishon sosialista ku sosio registrá na Kòrsou a frakasá
Biahenan pa eksterior sin resultado pa Kòrsou ta kontinuá!
Señora divorsiá a bai reklamá pero….. Ya Inspektor a laga paga restitushon na èks esposo
Kon lo parti e 200 mion Euro di Reparashon?
Kòrsou tin un debe Nashonal di 4325 mion florin i subiendo
Kolegio Erasmo ta selebrá luna di buki a la Bi-ba-bèrdè
Trending
-
Lokal6 days ago
Biahenan pa eksterior sin resultado pa Kòrsou ta kontinuá!
-
Lokal6 days ago
Señora divorsiá a bai reklamá pero….. Ya Inspektor a laga paga restitushon na èks esposo
-
Lokal5 days ago
Kon lo parti e 200 mion Euro di Reparashon?
-
Lokal6 days ago
Kòrsou tin un debe Nashonal di 4325 mion florin i subiendo
-
Lokal6 days ago
Kolegio Erasmo ta selebrá luna di buki a la Bi-ba-bèrdè
-
Lokal6 days ago
Kompetensia di skolnan ‘E skol di futuro’
-
Deporte6 days ago
Selekshon di Qatar: Ta bai den historia di mundial ku 3 rekòrt negativo
-
International6 days ago
Horor na Italia: Pashènt a tira su kardiólogo mata den su konsultorio


text:
Churandy Martina ke bira "hacker".
Despues di su karera komo velosista, Churandy Martina lo ke bira "hacker". E lo ke usa su pashon pa e mundu di teknólogia pa yuda polis. Aktualmente Churandy ta di focus riba Weganan Olímpiko di 2020, pero e ta pensa tambe riba kiko e lo ke hasi despues."Ya mi tin plan kaba pa ora mi baha ku penshun. Lo mi ke bira 'hacker', pasó mi ta gusta teknólogia. Lo mi ke hasta bai skol bèk pa siña mas di esei. Lo mi ke bira un bon 'hacker' ya mi por yuda polis," asina Churandy a bisa e revista Running World. I no opstante di e deseo akí, lo mi no ke bandoná e deporte di atletismo. "Kisas ta mihó mi bira entrenadó e or'ei, ya mi por pasa mi konosementu pa hobennan," e yu di Kòrsou a deklará. "Mi ta kere ku lo mi ta un bon coach tambe, pa motibu di e hende ku mi ta".
Churandy ta plan tambe ku su fundashon, pa medio di kua e ta yuda hóbennan na Kòrsou. "Mi mester honesto. Últimamente mi no a hasi masha kos ku mi fundashon, pero den futuro lo mi ke bin ku un internat pa yuda hóbennan desaroyá nan talento. Tin hopi hoben na Kòrsou ku no tin hende pa yuda nan i ta importante pa nan haña ayudo, pasó si nos hobennan ta bon, e or'ei nos tur ta bon," asina Churandy Martina a bisa.


text:
Demensia I Kon Bo Por Rekonose Esaki
Kiko ta Demensia?
Demensia ta un nomber kolektivo pa mas cu 50 malesa. Demensia ta un nomber pa un kombinashon di simptomanan kaminda informashonan no ta wordu prosesa bon mas den e serebre. E forma di demensia ku ta parese mas tantu ta: Alzheimer.
Banda di Alzheimer tambe tin e formanan aki di demensia ku ta:
• Demensia di Lewy Body
• Demensia Vaskular
• Demensia Frontotemporal
Un par di simptoman di demensia por ta:
- E persona ta perde kosnan
- E persona ta intrankil
- E persona por lubida palabranan of den un kombersashon por stop di papia i no ta korda mas kiko e ke bisa. Of e ta ripiti lokual e la bisa kaba.
- E persona no por plania kosnan mas, e no por maneha su administratie mas of hasta drecha su kuminda e no por mas
- E persona no ta konsiente di tempu: e no sa kuantor tin of kua dia e ta. E persona ta lubida unda e ta of kon e la bini eynan.
- E persona no ta hasi aktividatnan social mas. E ta wak televishon so i/o drumi hopi
- E persona tin problema pa tuma desishonan i no por kalkula un situashon bon
- E persona tin problema ku bista. Su serebro no ta prosesa esaki bon mas.
- E persona su karakter por kambia. E por bira depresivo, agresivo, konfundi of e por hasi kosnan ku nunka e la hasi
E simptomanan di demensia no ta mescos serka tur hende. Anto no ta meskos serka kada un forma di demensia.
Majoria biaha bo ta ripara kambio den un persona su memoria, aktitut of su karakter. Pero tin biaha esaki por tin un otro kousa. I tapesey ta bon ku ora bo nota esaki serka un persona i bo tin duda, bo por tuma kontakto ku bo dokter di kas.


text:
WILLEMSTAD- 27 di yüni 2016 – Ofisina di Turismo di Kòrsou (CTB) un biaha mas a honra e mihó graduadonan den sektor di Turismo i Hospitalidat. E award di Dushi Hende a bai pa 12 hóben ku a sobresalí dor di terminá nan aña eskolar ku resultadonan ekstraordinario. Sr. Hugo Clarinda, Direktor interino di CTB i sr. Andre Rojer, Gerente di Merkadeo di CTB na Merka a hasi entrega di e award di Dushi Hende na e hóbennan.
Pa di 8 aña konsekutivo CTB ta pone lus riba e studiantenan ku a sobresalí den e aña eskolar ku a finalisá. E rekonosementu aki lo mester sirbi pa duna e studiantenan aki un èkstra motivashon pa nan kontinuá hasiendo nan máksimo esfuerso den nan próksimo estudio òf riba merkado laboral turístiko. Tambe e rekonosementu aki lo mester sirbi pa motivá e hóbennan ku aworakí ta siguiendo nan estudio den e direkshon di Turismo i/òf Hospitalidat pa próksimo aña eskolar nan por ta esun ku ta risibí e award di Dushi Hende.
E hóbennan ku a risibí e award di Dushi Hende ta hóbennan ku a bishitá diferente skol lokal i sigui nan estudio di Turismo i/òf Hospitalidat riba nivel di VSBO, SBO òf HBO. Ta trata di: Di-ángenni Fatima Gregorius (CDC), Fradjeska Manuela, Rosangelica Desbarida, Ysatis Gustina (Nilda Pinto SBO), Shayna Koempai (Jacques Ferrandi VSBO), Joel Hilker (Marnix VSBO), Rogino Vos i Suriviela Hooi (Maris Stella SBO), Luis Fernando Espinal Villareal (Maris Stella VSBO) i Elisa Samadhi Gabriela Everts i Aura Marcano (ICUC). CTB ta felisitá i yama danki na mayornan i dosentenan ku a guia e hóbennan aki pa nan por a alkansá nan meta. Masha pabien.


text:
…4945 más turista kompará ku 2013…
WILLEMSTAD- 12 di febrüari 2015 – Sifranan kolekta pa Ofisina di Turismo di Kòrsou (CTB) ta indiká ku aña 2015 a start bon ku sifranan positivo pa sektor di turismo. Pa luna di yanüari a registrá 4945 turista di estadia más kompará ku yanüari aña pasa. Un total di 42.604 turista a keda registrá na yanüari 2015 kual ta un kresementu di 13%. Na yanüari 2014 e kantidat di turista tabata 37.659.
Manera premirá por mira klaramente ku e buelo nobo for di New York ku JetBlue kual a keda inougurá na komienso di desèmber 2014 ta reflehá bek den e sifranan di yanüari pa loke ta trata Nort Amérika. Nort Amérika a krese ku 24% na luna di yanüari. Un total di 7.781 turista a keda registrá kompará ku 6.263 na yanüari aña pasa. Estado Unídos a registrá un oumento di 21% ku un total di 5.010 turista miéntras ku Canada a krese ku 31%. E kresementu for di Canada ta debí na oumento di e kantidat di buelonan for di Canada pa Kòrsou. Ta trata aki di buelonan semanal for di Toronto ku West Jet, Air Canada i Sunwing. Ademas ampliashon di e skema di buelo di Air Canada entrante 1 di yanüari último ku buelonan direkto for di Montreal pa Kòrsou tambe tabata instrumental den kresementu di e merkado di Canada. Banda di esei e esfuersonan di merkadeo huntu ku partnernan den industria di turismo a trese mehorashon den e prestashon di e merkado di Nort Amérika.
Region di Sur Amérika a krese ku 37% na yanüari 2015. A registrá un total di 13.074 turista kompará ku 9.551 na 2014. E situashon aktual na Venezuela ta unu di prekupashon pa kual motibu ta vigilá esaki hopi di aserka. No opstante esaki, un kantidat total di 8.893 turista Venezolano a bishita nos pais. Aktualmente ta enfokando mas riba otro paisnan den region di Sur Amérika manera Brazil, Colombia i Sürnam. Tur e tres paisnan aki a registrá kresementu den luna di yanüari di respektivamente 43%, 17% i 19%.
For di region di Europa nos a registrá un total di 17.917 turista durante e promé luna di aña. Aña pasa e kantidat tabata 17.902. For di Hulanda, e pais for di kua nos ta registrá mas tantu turista nos a risibí 13.803 turista. Alemania tambe a krese registrando un oumento di 14%. Region di Karibe si a konosé un kaida di 3% durante luna di yanüari. Sí por a nota ku e buelo nobo di Insel Air for di Trinidad & Tobago ta reflehando bèk den e kantidat di turista ku a bishitá nos pais. Na luna di yanüari e kantidat di turista a oumentá ku 48%.
Pa loke ta trata e kantidat di anochi ku e bishitante ta keda nos pais esaki a krese ku 9% pa luna di yanüari. Sifranan preliminar ta mustra un total di 404.731 anochi. Yanüari aña pasa un kantidat di 372.242 anochi a keda registrá. For di e karchinan di embarkashon i desembarkashon
por konstatá ku 71.1% di e kantidat total di turista di estadia a keda na un akomodashon registrá. E repartishon ta lo siguiente: hotèl di mas ku 150 kamber (32.4%), esnan di ménos ku 150 kamber (14.9%), bùngalo (14.9%), apartamentu (7.9%) i guesthouse (0.9%). E kantidat di turista ku a keda na un akomodashon no registrá ta representá 28.9% di e kantidat di turista ku a bishita nos durante e promé luna di aña. Akomodashonnan no registrá ta akomodashonnan ku no ta aparesé den nos sistema di dato.
Hasiendo uso di e modelo ‘Turistika’ Ofisina di Turismo di Kòrsou (CTB) huntu ku MEO a kalkulá ku durante yanüari 2015, sektor di turismo a generá un impakto direkto di 73.0 mion florin pa nos ekonomia lokal. Na yanüari 2014 e montante tabata 64.6 mion. Region di Europa a generá un total di 32.9 mion florin. Su tras ta sigui region di Sur Amérika ku 20.4 mion, Nort Amérika ku 15.1 mion i e entrada generá for di region Karibe a keda kalkulá na 2.9 mion florin.


text:
KRALENDIJK – Ayera atardi a tene un enkuentro ku prensa ku bista di e situashon epidemiólogiko i e último desaroyonan tokante ‘Corona virus’. Diputado Nina den Heyer, Alcira Janga-Jansen i dòkter Izzy Gerstenbluth kende a papia pa medio di konferensia di video. Alcira Janga-Jansen a papia i a menshoná entre otro ku e chèns pa ‘Corona virus’ yega Boneiru ta eksistí. “Na e momentu aki tin chèns ku e vírus por yega Boneiru. Tin diferente kaso di e vírus pafó di China entre otro Hulanda. Nos departamentu salubridat ta traha ku diferente partner ku ta importante. Nos mester ta prepará si nos haña nos ku un òf mas kaso di ‘Corona virus’. Tin palabrashon ku barkunan si nan tin kualke i formashon relashoná ku kaso sospechoso di ‘Corona virus’. Dòkternan di kas tambe ta regularmente informá relashoná ku e situashon,” Jansen a menshoná.
Despues a papia medio di konferensia di video dòkter Izzy Gerstenbluth. E na su turno a menshoná ku tur hende ta man na kabes relashoná ku ‘Corona virus’. “For di prinsipio mi a bisa ku un vírus ku ta plama pa medio di aire, ta difísil pa evitá ku e no ta plama gran parti di mundu. ‘Corona virus’ ta bai rápido pa medio di nister, tosa i mas. Momentu a detektá e malesa, ya diferente hende a drenta i sali China. Ta hopi importante pa laba man ku regularidat pa prevení i vírus, esaki sigur si un hende tosa òf nister,” dòkter Izzy Gerstenbluth a menshoná.
Seguidamente diputado Nina den Heyer a papia despues i el a elaborá kon pendiente i prepará nan ta komo gobièrnu. “Nos ta kontinuá ku hopi atenshon pa e ‘Corona virus’.
Brazil tin 1 kaso, Hulanda 2 kaso registrá i Merka 60 kaso. Si un hende sinti ku e tin e vírus e mester bèl su dòkter di kas i no bai na e ofisina di dòkter. Si yega ku registrá un òf mas kaso na Boneiru mester isolá e persona rápido. Tin material pa por atendé ku e vírus na Boneiru,”diputado den Heyer a menshoná.
KRALENDIJK – Ayera atardi a tene un enkuentro ku prensa ku bista di e situashon epidemiólogiko i e último desaroyonan tokante ‘Corona virus’. Diputado Nina den Heyer, Alcira Janga-Jansen i dòkter Izzy Gerstenbluth kende a papia pa medio di konferensia di video. Alcira Janga-Jansen a papia i a menshoná entre otro ku e chèns pa ‘Corona virus’ yega Boneiru ta eksistí. “Na e momentu aki tin chèns ku e vírus por yega Boneiru. Tin diferente kaso di e vírus pafó di China entre otro Hulanda. Nos departamentu salubridat ta traha ku diferente partner ku ta importante. Nos mester ta prepará si nos haña nos ku un òf mas kaso di ‘Corona virus’. Tin palabrashon ku barkunan si nan tin kualke i formashon relashoná ku kaso sospechoso di ‘Corona virus’. Dòkternan di kas tambe ta regularmente informá relashoná ku e situashon,” Jansen a menshoná.


text:
NewsRosario2022
Seminario Hefe di Mision
Juni Dake ta na Rosario na Seminario di Hefe di Mision
Seminario di Hefe di Mision pa Weganan Suramericano Hubenil Rosario 2022
Actualmente na Rosario, Argentina ta tumando lugar loke ta trata un seminario pa e hefe nan di mision pa e siguiente wega cual ta e Weganan Suramericano Hubenil cu lo ta tumando lugar na Rosario den luna di april.
Durante e ocasion aki nos hefe di mision Juni Dake ta pasa riba varios punto importante pa momento cu delegacion completo yega na final di april. E seminario ta termina awe y pronto nos lo tin mucho mas informacion riba e atleta nan cu lo ta representando nos isla na Rosario 2022.